title: Kristinusko ja ehkäisy

text: Ortodoksipatriarkka Athenagoraan mukaan ortodoksinen kirkko pysähtyy makuuhuoneen ovelle. Suomen ortodoksikirkon entisen arkkipiispan, metropoliitta Johanneksen mukaan ortodoksikirkko torjuu abortin, mutta joitakin paikalliskirkkoja lukuun ottamatta hyväksyy nykyään ehkäisyn.


title: Kristinusko ja ehkäisy

text: Anglikaaninen kirkko torjui ehkäisyn vielä vuonna 1908 Lambethin konferenssissa.. Vuonna 1930 se hyväksyi ehkäisyn osittain ensimmäisenä kirkkona maailmassa Lambethin konferenssissa ja vuonna 1937 kokonaan. Muut protestanttiset kirkot seurasivat perässä.


title: Kristinusko ja ehkäisy

text: Suomen evankelisluterilainen kirkko hyväksyi ehkäisyn vuonna 1952. Kannan mukaan ehkäisyvälineiden käyttöä voidaan tietyin edellytyksin puoltaa. Harkitessaan ehkäisyvälineiden käyttöä aviopuolisoiden on piispojen mukaan kannettava vastuu niin, että he kristillisen uskonsa pohjalta harkitsevat ratkaisunsa vaikuttimia ja seurauksia.


title: Kristinusko ja ehkäisy

text: Vanhoillislestadiolaisuudessa syntyvyyden säännöstelyyn on suhtauduttu perinteisesti kielteisesti. Liike katsoo torjuvan kantansa ehkäisyyn edustavan Raamatun kantaa ja jatkavan lähes 2000-vuotista kristillistä traditiota. Vanhoillislestadiolaisten keskusjärjestön SRK:n entinen puheenjohtaja Erkki Reinikainen kirjoitti syntyvyyden säännöstelystä näin:


title: Kristinusko ja ehkäisy

text: Päivi Alasuutari katsoo gradussaan, että vanhoillislestadiolaisilla on ehdoton ehkäisykielto, jota hän pitää ideologisena vastareaktiona 1960-luvun sukupuolimoraalin murrokselle. Tuolloin Väestöliitto kampanjoi voimakkaasti syntyvyyden säännöstelyn puolesta. Alasuutarin mukaan kiellolla turvattiin vanhoillislestadiolaisen liikkeen jatkuvuus ja suojattiin perinteisiä perherakenteita sitomalla nainen runsaalla synnyttämisellä perinteiselle paikalleen. Uskontososiologian dosentti Jouko Sihvon mukaan ehkäisy nousi liikkeessä polttavaksi aiheeksi, ja kaikkien ehkäisykeinojen katsottiin olevan vanhoillislestadiolaiselle sopimattomia, vaikka raskaus olisikin ollut äidille hengenvaarallinen.


title: Ammunta kesäolympialaisissa 1952

text: Helsingin kesäolympialaisissa 1952 Ammunta oli mukana kymmenettä kertaa olympiatasolla. Helsingissä ammunnassa kilpailtiin seitsemässä eri lajissa.


title: Ammunta kesäolympialaisissa 1952

text: Kilpailuihin osallistui ennätykselliset 218 ampujaa 44 maasta. Malmin ampumaradan vaikeista tuuliolosuhteista huolimatta kilpailut olivat korkeatasoiset, sillä Helsingissä ammuttiin muutama maailmanennätyskin.


title: Ammunta kesäolympialaisissa 1952

text: Ammuntaa on pidetty yleensä kokeneempien urheilijoiden lajina, mutta Helsingissä moni nuori urheilija oli palkintopallilla. Haulikkoammunnan voitti vasta 17-vuotias kanadalainen George Genereux ja tämän ikätoveri Szilard Kun oli hopealla kuvioammunnassa. Vapaakiväärin voittaja Anatoli Bogdanov oli hänkin vasta 20-vuotias.


title: Ammunta kesäolympialaisissa 1952

text: Ensimmäinen Helsingin ammunnan kultamitalisti oli yhdysvaltalainen Huelet Benner vapaapistoolissa. Vain kaksi viikkoa aikaisemmin maailmanmestaruuden voittanut ja Lontoon olympialaisten voittoa puolustanut ruotsalainen Torsten Ullman jäi vasta kuudenneksi kymmenen pisteen päähän Benneristä. Haulikkoammunnassa yllätysvoittajaksi nousi viimeisten 25 kiekon aikana kanadalainen George Genereux, joka ampui alas kaikki 25 kiekkoa. Ennen viimeistä sarjaa johtanut ruotsalainen Hans Liljedahl sai alas vain 21 kiekkoa ja putosi kolmanneksi. Tämän maanmies Knut Holmqvist oli vielä tasoissa Genereux'n kanssa toiseksi viimeisellä kiekolla, mutta ammuttuaan hudin Holmqvist jäi hopealle.


title: Ammunta kesäolympialaisissa 1952

text: Vapaakiväärissä Sveitsin Robert Bürchler oli paras sekä makuu- että polviasennolta, mutta jäi yhteistuloksissa Neuvostoliiton Anatoli Bogdanovin taakse toiseksi. Bogdanov oli pystyasennossa omaa luokkaansa ja voitti Bürchlerin yhteistuloksissa kolmella pisteellä. Vapaapistoolin kuvioammuntaa johti ensimmäisen päivän jälkeen yhdysvaltalainen William McMillan ja Lontoossa neljä vuotta sitten kultaa voittanut Unkarin Károly Takács oli viidentenä kolmen pisteen päässä. Toisena päivänä Takács kuitenkin oli kärkiampujista varmin ja nousi kullalle. Toinen unkarilainen Szilard Kun oli toisen päivän paras ja nousi jaetulle toiselle sijalle Romanian Gheorghe Lichiardopolin kanssa. Kun voitti hopeamitalin toisen lisäammunnan jälkeen.


title: Ammunta kesäolympialaisissa 1952

text: Hirviammunnassa oli vähiten osallistuja ja sen voitti selvästi norjalainen maailmanmestari John Larsen. Pienoiskiväärin makuuammunnassa Romanian Iosif Sîrbu ja Neuvostoliiton Boris Andrejev ampuivat täyden 400 pisteen tuloksen. Romanialainen voitti kultaa, sillä hänen laukauksistaan 33 osui sisimpään renkaaseen, kun Andrejevin laukauksista sinne osui 28.


title: Ammunta kesäolympialaisissa 1952

text: Pienoiskiväärin makuuammunnasta lähdettiin kilpailemaan asentojen kokonaiskilpailun voitosta. Polvelta suomalainen Vilho Ylönen ampui maailmanennätyksen 394 ja siirtyi kärkeen kokonaistilastoissa. Pystyasennossa norjalainen Erling Asbjørn Kongshaug nousi tasapisteisiin. Kongshaugin voitti varmistui vasta tunnin kestäneen tarkastuslaskennan jälkeen. Yleisradiossa ehdittiin soittamaan jo "Porilaisten marssi" Ylösen voiton kunniaksi. Lontoossa ja neljä vuotta myöhemmin Melbournessa Ylönen olisi voittanut suuremmalla kymppien määrällä. Helsingissä voiton ratkaisi kuitenkin napakymppien määrä, joka oli Kongshaugilla suurempi.


title: Surface

text: Surface (alun perin nimellä "Fathom") on yhdysvaltalainen draama- ja science fiction -sarja. Sarja menestyi katsjamäärissä huonosti ja sitä tehtiin vain 15 jaksoa. Sarjan nimi oli työskentelyhetkellä Fathom, mutta lopulta se muutettiin nykyiseen muotoonsa. Suomessa sarjaa esitettiin Canal+-kanavalla vuonna 2006 ja Subilla vuonna 2007, MTV esitti sarjaa vuonna 2008.


title: Surface

text: Sarjalla oli yhteensä kolme käsikirjoittajaa, jotka kirjoittivat jaksoja vuorotellen. Käsikirjoittajat olivat: Jay Beattie, David Greenwalt ja Chip Johannessen. Sarjan leikkasivat Jeffrey Reiner ja Félix Enríquez Alcalá. Sarjan tuottivat Josh Pate ja Jonas Pate.


title: Surface

text: Sarja kertoo uudesta selkärankaislajista, jota alkaa yllättäen esiintyä maailman merissä. Kyseinen uusi laji on elänyt pitkään syvällä merenpohjan alla erittäin kuumissa olosuhteissa ja sillä on kyky tainnuttaa muita lajeja sähköpurkauksella. Eri puolilla Yhdysvaltoja ihmiset saavat havaintoja lajista, heidän joukossaan kalifornialainen meritieteilijä Laura Daughtery. Louisianan rannikolla vakuutustarkastaja Richard Connellyn veli katoaa sukellusretkellä, kun olento vetää hänet syvyyksiin. Kohtalo tuo Lauran ja Richin yhteen ja he alkavat tutkia lajia. Tutkimus vie heidät jopa itse rakennetulla sukelluskellolla syvyyksiin videoimaan näitä otuksia, mikä on koitua heidän kohtalokseen, kun heidän sukelluskennonsa vaijeri katkeaa ja he vajoavat meren pohjaan. He kuitenkin selviävät siitä. Samaan aikaan mystinen salaliittoryhmä yrittää salata uusien selkärankaisten olemassaolon estämällä Lauran tutkimuksia. Laura saa selville, että uusi selkärankaislaji onkin ihmisen luoma.


title: Surface

text: Toisaalla Pohjois-Carolinassa koulupoika Miles Barnett löytää uuden selkärankaisen munan merestä soutaessaan ystävänsä Philin kanssa merellä. Munasta kuoriutuu uusi selkärankainen, jonka nimeksi Miles antoi Nimrod (joskus kutsumanimeltään Nim). Nim kuitenkin aiheuttaa merkittävää vahinkoa Milesin perheelle ja Miles joutuu Philin kanssa suuriin vaikeuksiin. Miles joutuu lopulta vapauttamaan Nimin, mutta joutuu itse Nimrodin lajitoverin puraisemaksi ja päätyy sairaalaan hoitoon. Nim parantaa Milesin, ja pian sen jälkeen Miles huomaa, että hän on saanut Nimrodin kyvyt. Miles on jonkin aikaa poissa koulusta ja kun hän palaa kouluun, häntä kiusataan. Milesia kiusaa Greg Butler, mutta Miles puuttuu asiaan. Hän satuttaa Milliardia hänen kyvyillä, ja Milliard saa muun muassa kolmannen asteen palovamman. Milliardin isä ja heidän ystävät yrittävät pidättää Milesin, mutta kaupunkiin iskee tsunami ja se saa evakuointimääräyksen, ja kaikki yrittävät lähteä pois. Moni onnistuukin pakenemaan, mutta tiet ruuhkaantuvat, eivätkä kaikki ehdi pois tsunamin alta. Miles, Caitlin, Richar, Laura ja Nimrod kohtaavat toisensa, ja pakenevat 10-metristä hyökyaaltoa kirkontorniin. He selviävät tsunamista, mutta uudet selkärankaiset ovat siirtyneet maalle asti. Tsunamin aiheuttivat uudet selkärankaiset.


title: Surface

text: Sarjassa tutkitaan uutta selkärankaista, josta kuitenkaan kaikki ihmiset eivät tiedä. Selkärankaiselle ei ole annettu nimeä. Täysikasvuiset uudet selkärankaiset ovat noin 30-metrisiä, ja ne elävät merenpohjassa. Kun biologit Laura ja Richard tutkivat uusia selkärankaisia, käy ilmi, että ne ovat ihmisen luomia. Pohjois-Carolinassa koululaiset Miles ja Phil pyydystävät merestä munan, ja kun se kuoriutuu, käy ilmi, että se on uuden selkärankaisen poikanen. Sarjan lopussa uudet selkärankaiset aiheuttavat Tsunamin, ja he siirtyvät maalle.


title: Surface

text: Surfacen tapahtumat sijoittuvat Yhdysvaltojen Pohjois-Carolinan osavaltioon. Sarjan tärkeimpiä tapahtumapaikkoja ovat muun muassa Milesin koti ja Akvaario. Sarjan kaupunkia ei ole sarjassa sanottu, mutta se sijaitsee Pohjois-Carolinan kaakkoisosassa, meren lähellä.


title: Surface

text: Surfacen intro kestää vain muutamia sekunteja. Ensimmäisissä jaksoissa alussa kuuluu teemamusiikki, ja siinä vilahtaa Surfacen Logo. Myöhemmissä jaksoissa alkuun on lisätty selostus, mitä aiemmin on tapahtunut, myös siinä vilahtaa logo. Viimeisimmissä jaksoissa logoakin on paranneltu. Kaikissa Surfacen seitsemässä kirjaimessa näkyy jotain sarjaan liittyvää, kuten päähahmoja.


title: Surface

text: Surfacen teemamusiikin kaikille viidelletoista jaksolle ovat säveltäneet Joseph Williams ja W.G. Snuffy Walden. Sarjan alussa soiva teemamusiikki kestää vain muutamia kymmeniä sekunteja.


title: Surface

text: Kun Surface saatiin tehtyä, sitä myytiin useille kanaville maailmanlaajuisesti. Kanadassa televisiosarjan hankki kanava CH. Surfacea näytettiin myös ITV2-kanavalla Britanniassa. Australiassa sarjan hankki kanava Network Ten, Belgiassa VT4, Espanjassa kanavat La Sexta ja Calle 13. Kesällä 2006 sarjan esitysoikeudet myytin Saksassa ProSieben-kanavalle, Portugalissa Fox-kanavalle, Brasiliassa networks-kanavalle ja Israelissa yesSTARS-kanavalle. Sarja myytiin myös Pohjoismaiden Canal+-kanaville. Yhdysvalloissa Sci Fi -kanava alkoi esittää sarjaa vuonna 2006.


title: Surface

text: Tällä hetkellä Surfacen hankintoja on tehty monia maailmanlaajuisesti. Sarjaa on esitetty myös uusintoina kanavilla, joilla se on jo näkynyt. Italiassa sarja hankittiin Italia 1 kanavalle ja Norjassa kanavalle TVNorge (alkoi Kesäkuussa 2007), Portugalissa kanavalle TVI, Espanjassa kanavalle La Sexta (alkoi syyskuussa 2007), Suomessa kanavalle Sub (alkoi kesäkuussa 2007), Saksassa ohjelman esitysoikeudet osti kanavat ProSieben ja in Canada on Space. Puolassa sarjan hankki kanava TVN Siedem (alkoi elokuussa 2007). Heinäkuussa 2007 Mauritiuslainen kanava MBC3 osti esitysoikeudet sarjalle. Suomessa sarjaa alkoi näyttää kolmannen kerran MTV3 19. huhtikuuta 2008.


title: Surface

text: Surfacea on tähän mennessä esitetty 23 maassa.25. elokuuta 2007 Universal julkaisi suomessa "Surface - 1 Tuotantokausi" DVD:n. Se sisältää suomenkieliset tekstitykset ja sen kesto on noin 10 tuntia. Englanninkielinen versio julkaistiin 14. elokuuta 2006.


title: Kiira

text: Kiira tarkoittaa seuraavia asioita:


title: Adrián Rodríguez

text: Adrián Rodríguez Moya (s. 28. marraskuuta 1988 Cornellà de Llobregat, Barcelonan maakunta, Espanja) on espanjalainen näyttelijä ja laulaja. Hänen merkittävimpiä roolejaan on David (lempinimeltään DVD) televisiosarjassa "Serranon perhe".


title: Adrián Rodríguez

text: Rodríguezin isä on nimeltään Antonio ja äiti Ana; hänellä on myös pikkusisko Sara. Hän on laulanut neljävuotiaasta ja rullalautaillut kahdeksanvuotiaasta lähtien.


title: Adrián Rodríguez

text:
Rodríguez oli osa yhtyettä Santa Justa Klan (SJK), johon kuuluivat niin ikään "Serranon perheessä" näytelleet Natalia Sánchez (Teté), Víctor Elías (Guille) ja Andrés de la Cruz (Boliche). Yhtye on kuitenkin jo lopettanut.
Osana Santa Justa Klan (SJK) -yhtyettä:


title: Peter T. King

text: Peter T. King (s. 5. huhtikuuta 1944) on republikaanipuolueen kongressiedustaja New Yorkin osavaltiosta. Hänet valittiin edustajainhuoneeseen ensimmäisen kerran 1992.


title: Peter T. King

text: King on koko toimikautensa ollut IRAn kannattaja. Hän suostutteli presidentti Bill Clintonin myöntämään viisumin Sinn Féinin johtaja Gerry Adamsille. 1998 King oli yksi harvoista republikaaneista, jotka äänestivät Clintonin erottamista vastaan. Hän kannattaa Irakin sotaa.


title: Yhdystie 1452

text: Yhdystie 1452 eli Vähänummentie on Järvenpään pohjoinen ohikulkutie. Tie kulkee Vanhan Lahdentien ja Jokelantien välillä. Tie kulkee kokonaisuudessaan Järvenpään kaupungin alueella lukuun ottamatta Purolan rautatiesillan jälkeistä kilometrin osuutta Tuusulassa.


title: Yhdystie 1452

text: Tietä on suunniteltu jatkettavaksi Hämeentielle. Linjaus seurailisi Vanhakylän koulutietä.


title: Jerome Young

text: Jerome Young (s. 14. elokuuta 1976 Clarendon Parish, Jamaika) on yhdysvaltalainen entinen 400 metrin juoksija.


title: Jerome Young

text: Jamaikalaissyntyinen Young sai Yhdysvaltain kansalaisuuden vuonna 1995. Hän sijoittui Ateenan MM-kisoissa 1997 400 metrillä viidenneksi ajalla 44,51 ja oli voittamassa samoissa kisoissa MM-kultaa 4 x 400 metrin viestijuoksussa. Seuraavana vuonna hän juoksi GP-finaalissa sekä yleisurheilun maailmancupissa toiseksi. Hän oli mukana voittamassa maailmancupissa pitkää viestiä. Sevillan MM-kisoissa 1999 hän sijoittui 400 metrillä neljänneksi ajalla 44,36. Young kärähti dopingista kesällä 1999, mutta Yhdysvaltain yleisurheiluliiton vetoomuslautakunta antoi hänelle kilpailuluvan seuraavana kesänä. Young juoksi Sydneyn olympialaisissa pitkän viestin alku- ja välierissä. Yhdysvallat voitti loppukilpailussa, jossa Young ei ollut mukana, olympiakultaa, mutta kun doping-käry tuli julkisuuteen, Young menetti olympiakultamitalinsa.


title: Jerome Young

text: Young oli vuoden 2000 GP-finaalissa neljäs. Seuraavana vuonna hän juoksi Edmontonin MM-kisoissa pitkän viestin alkuerissä. Yhdysvallat voitti loppukilpailussa MM-kultaa. Birminghamin sisäratojen MM-kisoissa 2003 Young oli mukana voittamassa viestikultaa. Myöhemmin samana vuonna hän voitti MM-kultaa Pariisin ulkoratojen MM-kisoissa henkilökohtaisella matkalla. Hän oli mukana viestijoukkueessa, joka juoksi maaliin kilpailun ensimmäisenä, mutta hylättiin myöhemmin joukkuetoveri Calvin Harrisonin kärähdettyä dopingista. Young voitti kauden lopussa ajalla 45.04. Hän kärähti seuraavana vuonna EPO:sta ja sai elinikäisen kilpailukiellon.


title: Jerome Young

text: Myöhemmin Young myönsi käyttäneensä urheilu-uransa aikana muun muassa kasvuhormonia ja EPOa. Yhdysvaltain antidopingtoimikunta hylkäsi kesäkuussa 2008 kaikki Youngin tulokset ja saavutukset vuoden 1999 alusta lähtien. Näin hän menetti muun muassa Pariisin MM-kisojen 400 metrin kultamitalinsa.


title: Lasse Sievinen

text: Lasse Simo Sakari Sievinen (s. 16. elokuuta 1958) on Timo Jurkan esittämä kuvitteellinen hahmo televisiosarjassa "Salatut elämät", jossa hän on oli mukana aktiivisesti lokakuusta 2004 alkaen, lukuun ottamatta kolmen kuukauden taukoa joulukuusta 2012 maaliskuuhun 2013, kunnes poistui sarjasta huhtikuussa 2015. Lasse on myös sivuhenkilönä "Salattujen elämien" spin-off-sarjassa "Tuuliranta". Lasse poistui sarjasta keväällä 2015. Lasse nähdään "Salattujen elämien" spin-off-sarjassa "Pihlajasatu" vuonna 2019.


title: Lasse Sievinen

text: Lasse on pohjimmiltaan hyväsydäminen ja fiksu mies, mutta hänellä on aina ollut pieniä vaikeuksia ymmärtää tyttäriensä tekemisiä ja tunteita. Suhde keskimmäiseen tyttäreen eli Heliin on aina ollut läheisempi. Vastavuoroisesti Katri ja Annika ovat läheisempiä Paulan kanssa kuin Heli. Lasse on varma mielipiteistään ja esittää usein kyynisiä ja piikitteleviä näkemyksiä asioihin, joissa ei ole muiden kanssa samaa mieltä.


title: Lasse Sievinen

text: Lassella ja hänen edesmenneellä vaimollaan Paulalla on kolme yhteistä tytärtä: Katri, Heli ja Annika. Syksyllä 2007 Lassen Leo-veljen poika Joonatan muutti asumaan Sievisille. Lassen vaimolla Paulalla on lisäksi vielä neljäs lapsi Severi, jonka biologinen isä on Eero Vanala. Eero ei kuitenkaan ehtinyt nähdä lastaan ennen kuolemaansa ja Lasse on toiminut Severin kasvatti-isänä. Lassella itselläänkin on vielä yksi lapsi, Jiri, jonka äiti on Paulan sisko Armi Viitamäki.


title: Lasse Sievinen

text: Annika menehtyi hukkumalla 18-vuotissyntymäpäivänään vuonna 2007 esitetyssä jaksossa ja myöhemmin saman vuoden jaksoissa sekä Katri että Heli muuttivat pois kotoa. Heli muutti takaisin kotiin vuonna 2009 ja meni töihin samaan firmaan Lassen kanssa, mutta muutti kahden vuoden päästä naisystävänsä Kiia Hyvösen kanssa Vaasaan, missä Katrikin asui. Sittemmin tyttäret tehneet lyhyitä vierailuita Pihlajakadulle. Vuodesta 2007 eteenpäin Sievisten luona asunut Joonatan lähti Norjaan töihin öljynporauslautalle keväällä 2010, mutta palasi takaisin syksyllä 2011 joutuessaan samaan vieroituslaitokseen Peppi Puolakan kanssa steroidiriippuvuutensa takia.


title: Lasse Sievinen

text: Lassen lenkki- ja saunakavereita ovat olleet muun muassa Aaro Vaalanne ja Panu Kaukovaara. Pitkistä naapuruussuhteista huolimatta Lasse ei ole erityisemmin ystävystynyt Seppo Taalasmaan tai Ismo Laitelan kanssa, vaan pikemminkin päätynyt erilaisiin riitatilanteisiin heidän kanssaan. Lasse alkoi ystävystyä Ismon kanssa paremmin saatuaan tietää tämän imusolmukesyövästä.


title: Lasse Sievinen

text: Lasse on toiminut YK:n rauhanturvaajana ulkomailla useita vuosia. Sotilasarvoltaan hän on insinöörimajuri. Lassen saatua potkut hänen entisestä työpaikastaan Paulan sotkujen takia, meni hän töihin Talotaikureihin huoltomieheksi. Talotaikureiden jälkeen Lasse oli töissä tekniikkafirma Routaketo Oy:ssä, josta hän otti lopputilin lähdettyään mukaan Joonatanin firmaan Pala Productionssiin. Firman mentyä konkurssiin Lassen seuraava työpaikka oli pizzeria Ragazzo Poverossa, jossa hän toimi kokkina.


title: Lasse Sievinen

text: Lasse harrasti innokkaasti metsästystä ja hänet muistetaan hirvipaististaan. Lassella oli hirvikivääri.


title: Lasse Sievinen

text: Lasse oli vuosikausia naimisissa Paulan kanssa. Erityisesti heidän suhdettaan ovat vaikeuttaneet molemminpuoliset syrjähypyt ja Aaro Vaalanne, jonka takia Paula meinasi kerran jättää perheensä eikä tämä malttanut jättää Paulaa rauhaan vaan palasi aika ajoin häiritsemään tämän elämää. Paulan ollessa hoidossa mielenterveydellisten ongelmiensa vuoksi, Lasse tuli yksinäiseksi ja tutustui Maaritiin, jonka kanssa hänelle kehittyi salasuhde. Suhteen paljastuttua Paulalle, tämä antoi tapahtuneen anteeksi, koska Lassekin oli antanut Paulan petokset anteeksi. Myöhemmin Paulan kadottua kaksikon riidan jälkeen kevään 2008 päätösjaksossa, Lasse näki Paulan suutelevan Eero Vanalaa tämän mökissä ja hän päätyi suhteeseen Tanja Jääskeläisen kanssa. He jakoivat samanlaisia kokemuksia, sillä he molemmat olivat tulleet petetyksi. Lopulta Tanja ja Lasse kuitenkin erosivat, koska Tanjan mielestä Lasse rakasti yhä Paulaa. Tällä välin Paula itse oli päätynyt suhteeseen Eero Vanalan kanssa ja he olivat Lassen kanssa päätyneet avioeroon. Paulan ja Eeron suhteesta syntyi Severi Sievinen, jolle Lasse on toiminut kasvatti-isänä Eeron kuoltua.


title: Lasse Sievinen

text: Näiden tapahtumien jälkeen Paula ja Lasse kuitenkin palasivat yhteen ja menivät uudelleen naimisiin. Liitto päättyi jälleen Paulan karattua mielisairaalasta ja maasta. Paulan palattua Suomeen päätyivät Lasse ja Paula taas kerran yhteen. Pian tämän jälkeen Paula joutui ammutuksi salaklinikan hyväntekeväisyysjuhlissa. Lasse syytti Katariinaa tapahtuneesta, vaikka Jiri vannoi tämän olevan syytön. Paula menehtyi syksyllä 2014, kun hänet oli todettu aivokuolleeksi ja hänen sydämensä päätettiin siirtää Lassen lapsenlapselle Nellalle. Lasse jäi kaipaamaan Paulaa ja lopulta muutti tyttäriensä luo Vaasaan aloittaakseen puhtaalta pöydältä.


title: Lasse Sievinen

text: Lassen nuoruuden rakkaus on Paulan sisko Armi, mutta Lasse kuitenkin jätti Armin rakastuttuaan Paulaan. Lassella ja Armilla oli myöhemmin yhden yön juttu, samoihin aikoihin Paulalla oli säpinää toisen miehen, joka myöhemmin paljastui Aaro Vaalanteeksi, kanssa ja aikoi jättää Lassen. Yhden yön tuloksena Armi tuli raskaaksi ja sai pojan, Jirin. Monen vuoden kuluttua Jiri muutti asumaan Lassen ja Paulan luokse. Pihlajakadun 100-vuotisjuhlassa Jirin pudotessa parvekkeelta ja joutuessa sairaalaan Armi tuli Helsinkiin poikansa tueksi ja paljasti Lasselle tämän olevan Jirin biologinen isä. Jirille salaisuus isyydestä oli jo selvinnyt kevään 2010 päätösjaksossa vaihdettuaan Severin sylkinäytteen omaansa, kun Lasse teki isyystestiä.


title: Lasse Sievinen

text: Sonya Fadiga oli Lassen senegalilainen kollega, joka oli vierailemassa Suomessa. Lassen ja Sonyan välillä oli pientä ihastusta ilmassa, mutta suhde ei jatkunut pidemmälle Paulan takia ja Sonyan lähdettyä takaisin Senegaliin. Sonyan palattua Suomeen Lasse luuli paluun johtuvan hänestä, mutta pian hänelle selvisi Sonyan olleen ihastunut Lassen tyttäreen Heliin.


title: Lasse Sievinen

text: Vuonna 2012 Lassen ja Paulan häiden jälkeen paljastui, että pikku-Severiä hoitanut Anni-täti onkin todellisuudessa Aaro Vaalanteen ja Eero Vanalan äiti eli näin ollen Severin mummo. Tämä selvisi, kun Anni katseli medaljonkiaan, jonka sisällä olivat kuvat Aarosta ja Eerosta, hänen pojistaan. Kerran Lasse yritti avata medaljonkia arvattuaan, että Annilla on siihen liittyvä salaisuus, mutta medaljonki oli jumissa. Saatuaan selville Lassen yrityksen, Anni näytti korun tyhjää "sisällystä" sanoen, ettei hän anna kenenkään koskea koruun, ettei lukko menisi rikki. Lasse, hänen veljenpoikansa Joonatan ja vaimonsa Paula joutuivat auto-onnettomuuteen kevään 2012 päätösjaksossa, kun he lähtivät ajamaan takaa Annia, joka oli kidnapannut Severin viedäkseen tämän mummilaan. Lasse sai onnettomuudesta vain aivotärähdyksen ja ruhjeita, muutkin selvisivät henfissä. Severiä ja Annia ei tosin enää löydetty. Myöhemmin kävi ilmi, että Aaro, Anni ja Severi piileksivät Annin metsämökissä ja Aaro oli väittänyt Severille olevansa tämän isä. Kidnappausta katuva Anni päätti viedä Paulan tapaamaan poikaansa, jos Paula suostuisi pelaamaan Aaron ehdoilla. Myöhemmin Lasse, Joonatan ja Jiri pääsivät Aaron jäljille ja he lähtivät etsimään heitä. Lasse tavoitti karkulaiset motellista ja poliisit pidättivät Aaron ja Annin. Severi tosin päästi Aaron pakoon poliisien silmien välttäessä.


title: Lasse Sievinen

text: Kaikki alkoi vaikuttaa hyvältä jälleen, kunnes Paulalla ilmeni mielenterveysongelmia. Lasse vei Paulan mielisairaalaan, mutta Paulan huonetoveriksi paljastui vanha naapuri, Laura Kiviranta. Laura sai Paulan uskomaan, että Aaro olisi heidän perässään ja kehotti tätä karkaamaan, koska ei muuten ikinä pääsisi Aaroa karkuun. Lasse lähti vaimonsa perään ja pyysi Ismo Laitelaa hoitamaan Severiä. Maaliskuussa 2013 Lasse palasi takaisin kotiin, sillä Severi oli uskotellut hänelle Ismon lyöneen tätä. Severit väitteet osoittautuivat valheeksi ja Lasse päätyi suhteeseen Liisan kanssa. Lasse huomasi olevansa ihastuneensa Liisaan, kun Ismon ja Liisan suhde oli alkanut vaikeutua. Kun Ismo jätti Liisan alttarille Lasse otti Liisan luokseen asumaan toivoen, että saisi tämän itselleen, ja lopulta he alkoivat seurustella. Paulan palattua Lasse tunnusti hänelle rakastavansa yhä tätä, minkä myös Liisa kuuli. Lassen ja Liisan suhde päättyi eroon Liisan varastettua Joonatanin firman rahat ja häipymällä maasta.


title: Lasse Sievinen

text: Masentunut Lasse ihastui Paulan kuoleman jälkeen pojantyttärensä Nellan äitiin, Evaan. Tunteet eivät saaneet vastakaikua, vaikka Lasse uskaltautui jopa suutelemaan Evaa. Myöhemmin hän jätti asuntonsa Evalle vuokralle ja muutti Severin kanssa Vaasaan. Severi palasi kuitenkin myöhemmin Pihlajakadulle asumaan Jirin ja Evan luo koti-ikävän vuoksi. Lassen tytär Heli syytti Evaa Lassen hyväksikäytöstä, sillä Sievisten vanhan asunnon vuokra oli hänen mielestään liian alhainen. Lopulta he saivat asiansa sovittua ja Eva jäi asumaan Sievisten vanhaan asuntoon Nellan kanssa.


title: Tanja Jääskeläinen (Salatut elämät)

text: Tanja Jääskeläinen (o.s. Rasi, es. Johanna Raunio) on kuvitteellinen hahmo suomalaisessa saippuasarjassa "Salatut elämät".


title: Tanja Jääskeläinen (Salatut elämät)

text: Tanja muutti Helsinkiin, koska Lasse Sievinen oli hänet pyytänyt paikalle huolestuttuaan Rikun alkoholismista. Hän viihtyi Pihlajadulla marraskuusta 2005 marraskuuhun 2009 eli noin neljä vuotta. Hän ehti kokea menetyksiä ja onnen tunteita sekä työskenteli monessa eri yrityksessä. Tyttärensä Juulian kuoleman jälkeen Tanja oli aluksi pitkään poissa tolaltaan, kunnes rakastui naapuriinsa Jarkko Peltoseen. Jarkon itsetuhoiset ajatukset kuitenkin saivat Tanjan epäröimään ja hän katkaisi suhteen. Tanja järkyttyi kuultuaan Jarkon muuttavan Ranskaan. Tanja tajusi rakastavansa Jarkkoa edelleen ja päätti lähteä tämän mukaan. Myöhemmin Jarkon poika Miro Holm muutti heidän perässä Ranskaan erottuaan tyttöystävästään Oona Kivirannasta.


title: Tanja Jääskeläinen (Salatut elämät)

text: Marraskuussa 2010 Jarkko vieraili Pihlajakadulla liike-asioiden vuoksi ja kertoi, että heidän elämänsä Tanjan kanssa Ranskassa on onnellista. Tanja pyöritti silloin viinitilaa ja Jarkko puolestaan hoiti Jardinin asioita yhdessä Miron kanssa.


title: Tanja Jääskeläinen (Salatut elämät)

text: Tanja oli sarjaan saapuessaan vielä naimisissa Antti Jääskeläisen kanssa. He erosivat Antin petollisuuden seurauksena vuonna 2006. Tanjalla on kaksi lasta, Riku Jääskeläinen ja Juulia Autio, jotka molemmat ovat kuolleet. Rikun syntymän jälkeen, Kristo Päivinen raiskasi Tanjan. Tanja ei ikinä kertonut raiskauksesta poliisille ja raiskauksen seurauksena hän tuli raskaaksi. Tanjan synnyttämä tytär Juulia adoptoitiin Antin painostuksesta toiseen perheeseen ja tämä löysi äitinsä vasta aikuisiällä. Juulia sai tietää Tanjan olevan hänen äitinsä keväällä 2008. Riku menehtyi auto-onnettomuuden seurauksena syksyllä 2006 ja Juulia kuoli Kentaurin räjähdyksessä vuonna 2009. Tanja syytti itseään poikansa kuolemasta.


title: Tanja Jääskeläinen (Salatut elämät)

text: Tanjalla on ollut poikansa parhaan ystävän Ossi Puolakan kanssa seksisuhde, josta Riku sai tietää ja lähti humalassa ajamaan autolla ja kolaroi vakavasti. Myöhemmin Tanja rakastui Ismo Laitelaan ja he jopa kihlautuivat, mutta erosivat Ismon lyötyä niin Tanjaa kuin hänen tytärtään Juuliaakin. Sen jälkeen hän päätyi avoliittoon Lasse Sievisen kanssa, mutta tämä alkoi haikailemaan entisen vaimonsa perään ja erosi Tanjasta. Sittemmin Tanja rakastui Jarkko Peltoseen ja he muuttivat yhdessä Ranskaan asumaan.


title: Tanja Jääskeläinen (Salatut elämät)

text: Tanja ja hänen ex-aviomiehensä Antti omistivat Rakkavaara-nimisen laskettelukeskuksen. Näihin aikoihin Tanjan ja Antin yhteinen poika Riku oli vielä lapsi. Antti petti Tanjaa moneen otteeseen. Tanjalle viimeinen niitti oli petos noin 25-vuotiaan Sirpa-nimisen naisen kanssa. Tanja tuli neuvottelemaan Snow Teamin ostamisesta tultuaan Helsinkiin vahtimaan poikaansa Rikua. Elina Taalasmaa kuitenkin osti Snow Teamin Tanjan nenän edestä. Siitä huolimatta Tanja oli Snow Teamissa töissä pitkään, kunnes irtisanoutui.


title: Tanja Jääskeläinen (Salatut elämät)

text: Jätettyään Snow Teamin taakseen Tanja osti Pihlajakadun lähettyvillä sijaitsevan Stellans-myymälän syksyllä 2007 ja sai näin työttömälle miesystävälleen Ismo Laitelalle työpaikan. Myöhemmin Ossi palkkasi Tanjan töihin perustamaansa kiinteistövälitysfirmaan Happy Homesiin. Tanjaa alkoi huolestua Ossin raha-asioista, jotka olivat huonosti. Ossin menettäessä muistinsa Tanja alkoi tosissaan huolestua Happy Homesin tulevaisuudesta ja lopulta hän ainoana vaihtoehtonaan osti Happy Homesin itselleen.


title: Tanja Jääskeläinen (Salatut elämät)

text: Muutettuaan Ranskaan Tanja alkoi pyörittämään viinitilaa miesystävänsä Jarkko Peltosen kanssa.


title: Tanja Jääskeläinen (Salatut elämät)

text: Tanja on vaaleahiuksinen, tyylikäs, ja elegantti nainen. Tanjalla on erittäin rouvamainen ja siisti tyyli. Tanja pukeutuu mielellään vaaleanpunaiseen ja turkoosiin. Tanjalla on myös moneen otteeseen nähty vaaleanvihreä takki. Tanjan asunnon sisustuskin kertoo hieman naisen elegantista mausta.


title: Tango Illusion

text: Tango Illusion on Arja Korisevan seitsemäs albumi, joka julkaistiin 1996. Albumi sisältää vain tangoja. Albumin on julkaissut CD-levynä ja C-kasettina Sony Music Entertainment (Finland) Oy.


title: Kehlsteinhaus

text: Kehlsteinhaus (tunnetaan myös nimellä "Kotkanpesä") on Saksan kansallissosialistisen työväenpuolueen vuonna 1939 Adolf Hitlerille 50-vuotislahjaksi rakennuttama loma-asunto Berchtesgadenin lähistöllä Saksan Alpeilla.


title: Kehlsteinhaus

text: Kehlsteinhausin rakennuttamisesta keskusteltiin ensimmäisen kerran huhtikuussa 1937. Valtakunnanjohtaja Martin Bormannin esittämä aikataulu oli todella tiukka, sillä rakennuksen tuli olla valmis Hitlerin 50-vuotissyntymäpäivänä 20. huhtikuuta 1939. Työt aloitettiin vielä vuoden 1937 aikana. Kehlsteinvuorelle ei kulkenut teitä, eikä siellä ollut ennestään rakennuksia, joten rakennustyöt jouduttiin aloittamaan aivan perusteista.


title: Kehlsteinhaus

text: Vuorelle vievä tie oli aikanaan todella vaativa rakennusprosessi. Fritz Todtin valvonnassa tehty tie oli lopulta 6,5 kilometriä pitkä, eikä siinä ole kuin yksi neulansilmämutka. Kaikki rakennusmateriaali jouduttiin viemään vuorelle vaikeissa olosuhteissa, ja talvisin työ oli hidasta. Tien piti alkuperäissuunnitelmien mukaan jatkua huipulle asti, mutta lopulta päädyttiin toiseen ratkaisuun. Tie pyrittiin saamaan mahdollisimman huomaamattomaksi, mutta huippu oli puurajan yläpuolella. Tien loppuosuus olisi ollut näin todella helppo nähdä alhaalla olevasta laaksosta. Lopulta päädyttiin siihen, että vuoren huipulle pääsisi sen sisällä kulkevan hissin avulla.


title: Kehlsteinhaus

text: Huolimatta vaikeista olosuhteista Kehlsteinhaus oli valmis jo vuoden 1938 lopulla huomattavasti aikatauluaan edellä. Sen rakentamiseen kului noin 34 miljoonaa Reichsmarkia. Sen rakentamiseen uskotaan osallistuneen yli 3 500 työntekijää. Työ oli hyvin palkattua, mutta se oli myös vaarallista. Kehlsteinhausin rakennustöissä kuoli kahdeksan työntekijää; heistä viisi kuoli 10. syyskuusta 1937 tapahtuneessa maanvyörymässä.


title: Kehlsteinhaus

text: Hitler vieraili Kehlsteinhausilla ensimmäisen kerran 16. syyskuuta 1938. NSDAP esitteli sen hänelle virallisesti hänen 50-vuotispäivänään. Hitler teki Kehlsteinhausiin vain 14 vierailua vuosien 1938–1940 aikana. Viimeisen kerran hän kävi siellä 17. lokakuuta 1940. Hitler tapasi Kehlsteinhausissa muun muassa Ranskan suurlähettilään André François-Poncet’n. Eva Braun järjesti siellä 3. kesäkuuta 1944 siskonsa Gretlin ja SS-kenraali Hermann Fegeleinin häävastaanoton. Hitler ei itse pystynyt osallistumaan tilaisuuteen sotatilanteen takia.


title: Kehlsteinhaus

text: Kehlsteinhaus säästyi sodan aikana ja sen jälkeen. Obersalzbergiin tehtiin ilmahyökkäys huhtikuussa 1944, mutta Kehlsteinhaus säilyi vahingoittumattona, koska se sijaitsi sen verran kaukana Obersalzbergin rakennuskompleksista. Se oli kuitenkin vuonna 1952 merkitty tuhottavaksi alueen muiden vanhojen natsirakennusten mukana. Aluepresidentti Karl Theodor Jacobin väliintulo esti kuitenkin rakennuksen tuhoamisen ja se palautettiin Baijerin osavaltiolle samana vuonna.


title: Kehlsteinhaus

text: Kotkanpesä on nykyään museoitu ja siellä toimii ravintola. Hyvällä säällä voi talolta nähdä esimerkiksi Salzburgin kaupunkiin Itävaltaan. Myös näkymä vieressä sijaitsevalle Königsseelle on upea. Kehlsteinhausissa vierailee vuosittain turisteja kaikkialta maailmasta. Paikalle pääsee nykyisin bussilla, jalkaisin tai helikopterilla.


title: Wet lease

text: Wet lease on ilmailuliiketoiminnan muoto, jossa lentoyhtiö vuokraa toiselle lentoyhtiölle lentokoneen, lentokoneen miehistön, teknisen henkilökunnan, lentokoneen huollon ja täyden vakuutusturvan lentoyhtiölle. Tämän vastakohta on "dry lease", jossa vuokrauksen kohteena on pelkkä lentokone.


title: Wet lease

text: Lentoyhtiöt tyypillisesti vuokraavat kalustoa wet lease -sopimuksilla erityisesti kausittaisten kysyntähuippujen ja huoltohuippujen aikana.


title: Baronetti

text: Baronetti on brittiläinen perinnöllinen aatelisarvo, jonka kuningas Jaakko I perusti vuonna 1611. Baronetti ei kuulu ylhäisaateliin eli pääreihin. Baronetit voivat käyttää nimensä edessä Sir-arvonimeä kuten ritaritkin. Baronetti on Sukkanauharitarikuntaa ja Ohdakeritarikuntaa lukuun ottamatta kaikkia ritarinarvoja korkeampi. Esimerkiksi kuuluisa brittiläinen säveltäjä Edward Elgar sai baronetin arvon. Vuoden 1965 jälkeen on perustettu vain yksi uusi baronetinarvo. Sen sai Margaret Thatcherin puoliso Sir Denis Thatcher.


title: Unkarilainen puolustus

text:
Unkarilainen puolustus on shakkiavaus, joka alkaa siirroilla
Se on saanut nimensä Pariisin ja Budapestin välisestä kirjepelistä, joka pelattiin vuosina 1842–1845. Unkarilainen puolustus johtaa usein solidiin asemaan mustalla. Muutamat suurmestarit ovat pelanneet sitä ja saaneet vahvan puolustusaseman.


title: Unkarilainen puolustus

text: Valkoisen kolmannen siirron jälkeen mustalle on vielä mahdollista pelata seuraavia pelejä:


title: Unkarilainen puolustus

text:
Italialainen peli
Evansin gambiitti
Preussilainen peli


title: Unkarilainen puolustus

text:
Siirtymällä unkarilaiseen puolustukseen siirrolla
musta välttää näiden pelien monimutkaisuudet. Valkealla on kuitenkin avauksessa tilaetu ja paremmat mahdollisuudet kehitykseen, joten mustan tulee varautua puolustautumaan ahtaassa asemassa.


title: Unkarilainen puolustus

text:
Valkean paras vastaus mustan siirtoon on 4. d4, josta voi seurata esimerkiksi seuraavia jatkoja:
Valkean paras vastaus mustan siirtoon on 4.d4, jolloin 4…exd4 5.Rxd4 muuttaa pelin Skotlantilaiseksi peliksi, joka antaa valkealle tilaa.
Heikompi on 5.c3?!, jolla valkea toivoo jatkoa 5…dxc3? 6.Dd5!; jolloin mustan pitää pelata 6…Rh6 7.Lxh6 0-0 pysyäkseen pelissä mukana.
Kuitenkin 5…Ra5! pakottaa valkean luopumaan lähettiparista siirrolla 6.Dxd4 tai uhraamaan sotilaan.


title: Unkarilainen puolustus

text: Näiden 4...exd4 jatkojen sijaan mustan tulisi yrittää pitää painostusta keskustassa siirrolla 4...d6. Valkean on tällöin valittava suunnitelma, jonka tulisi tarpeeksi suojella hienoista etua.


title: Unkarilainen puolustus

text:
Valkea voi yksinkertaistaa peliä hieman parempaan loppupeliin siirroilla 5.dxe5 dxe5
5...Rxe5? 6.Rxe5 dxe5 7.Dh5! ja valkea haarukoi e5 ja f7 sotilaat voittaen sotilaan.) 6.Dxd8+ Lxd8 7.Rc3 Rf6.
Valkea voi myös sulkea keskustan siirroilla 5.d5 Rb8, jota seuraa Ld3 ja kuningatar-puolen laajeneminen c4 avulla seurauksena asema, joka muistuttaa vanhaintialaista puolustusta.
Siirrolla 5.Rc3 valkea voi pitää jännitystä yllä keskustassa ja saada aktiivisen upseeripelin.


title: Ammunta kesäolympialaisissa 1896

text: Ateenan kesäolympialaisissa 1896 ammunnassa kilpailtiin viidessä eri lajissa. Lajeja olivat pistoolissa 25 m palvelusrevolveri, 25 m olympiapistooli ja 30 m vapaapistooli. Kiväärissä kilpailtiin 200 m sotilaskiväärissä ja 300 m vapaakiväärin moniasentokilpailussa.


title: Bellin halvaus

text: Bellin halvaus on äkisti puhkeava kasvohermon halvaus, joka näkyy kasvojen toispuolisena halvauksena. Se on yleisin (>80%) akuutin mononeuropatian aiheuttaja, ja arviolta jopa yksi 65:stä ihmisestä sairastuu elinaikanaan.


title: Bellin halvaus

text: Bellin halvauksen syy jätettiin aiemmin yleensä selvittämättä, mutta nykyään sen on ymmärretty liittyvän herpes simplex -virusinfektioon. Toiseen, vakavampaan kasvohermohalvaukseen, Ramsay-Hunt -oireyhtymään sairastumiselle altistavat ainakin vyöruusu eli herpes zoster ja borrelioosi. Jos halvaus on täydellinen ja potilas on kykenemätön sulkemaan silmäänsä tai liikuttamaan suutaan sairaalla puolella, tautia saatetaan lääkitä kortikosteroideilla.


title: Bellin halvaus

text:
Bellin halvaus on poissulkudiagnoosi. Eräitä, yleensä Bellin halvauksen poissulkevia piirteitä ovat:
Toistuvat halvaukset, hitaasti etenevä halvaus ja kasvojen nykiminen. Bellin halvauksen alku on hyvin äkillinen, yleensä kaikki oireet ilmaantuvat 24 tunnin kuluessa.
Oireet voivat olla myös neurologisia, tai liittyä kuuloaistimukseen.


title: Bellin halvaus

text: Viimeaikaisen tutkimuksen perusteella mitä ilmeisimmin herpesvirus aiheuttaa Bellin halvauksen. Muita mahdollisia aiheuttajia ovat sisäkorvan verenkiertohäiriöt. Bellin halvausta hoidetaan kortikosteroideilla ja antiviraaleilla.


title: Bellin halvaus

text: Suurin osa Bellin halvauksen saaneista toipuu ennalleen viikkojen kuluessa. Joillakin toipumisprosessi saattaa olla huomattavasti hitaampi; osalla toipuneista sairastettu Bellin halvaus aiheuttaa kroonisia komplikaatioita, kuten kasvojen epämuodostuman tai ageusian eli makuaistin menetyksen. Bellin halvausta esiintyy yhtä yleisenä sekä miehillä että naisilla, enimmäkseen 15–45-vuotiailla. Raskaana olevilla naisilla riskin on havaittu olevan kohonnut.


title: Bellin halvaus

text: Tunnetuimpiin Bellin halvaus -potilaisiin kuuluu Kanadan pääministeri Jean Chrétien, jonka kasvot jäivät nuoruudessa taudin johdosta pysyvästi vasemmanpuoleiseen halvaukseen.


title: Kiira (etunimi)

text: Kiira on suomalainen naisen etunimi. Kiira on samaa alkuperää kuin kansainvälisemmät nimet Kira ja Kyra, joita myös käytetään Suomessa.


title: Kiira (etunimi)

text:
Nimen eri muodoista Kiraa käytetään etenkin venäjänkielisissä, Kyraa englanninkielisissä maissa.
Kaikki kolme muotoa ovat feminiiniversioita persialaisesta miehen etunimestä Kûrush.
Kûrush saattaa merkitä "kauaskatseista", tai nimi voi olla johdos "aurinkoa" merkitsevästä persian sanasta "khur".
Nimen kreikkalainen versio Kyros (Κυρος) puolestaan saattaa liittyä kreikan "valtiasta" merkitsevään sanaan "kyrios" (κυριος).


title: Kiira (etunimi)

text: Vuoden 2012 loppuun mennessä Suomessa on rekisteröity noin 1040 Kiira-nimen ja alle 40 Kyra-nimen saanutta naista. Kira-nimi puolestaan on annettu 889 naiselle ja alle 15 miehelle. Vuodesta 2015 lähtien Kiiran nimipäivä on 12. elokuuta.


title: Vanhaintialainen puolustus

text:
Vanhaintialainen puolustus on shakkiavaus, joka alkaa siirroin
Avaus eroaa kuningasintialaisesta puolustuksesta mustan kehittäessä lähetin e7-ruutuun verrattuna fianchetton g7-ruutuun.


title: Vanhaintialainen puolustus

text:
Jatkossa valkea kehittää normaalisti jommankumman ratsuistaan peliin.
Päämuunnelma
Janowskin muunnelma


title: Kyra

text: Kyra voi tarkoittaa seuraavia asioita:


title: Nadare joseki

text: Nadare joseki on yksi gon tunnetuimmista josekeista. Nadare tarkoittaa kirjaimellisesti lumivyöryä. Nadare on yksi tutkituimmista josekeista ja "taisha josekin" jälkeen nadaren arvellaan olevan monimutkaisin tunnettu joseki.


title: Ponzianin avaus

text:
Ponzianin avaus on shakkiavaus
Se on nimetty Domenico Lorenzo Ponzianin mukaan, joka analysoi sitä vuonna 1769. Myöhemmin se oli Howard Stauntonin suosiossa. Nykyään avausta pelataan harvoin taitavien pelaajien kesken, koska mustalla on monia keinoja tasoittaa peli.


title: Ponzianin avaus

text: Kolmannella siirrolla valkea valmistelee siirtoa d4, joka loisi vahvan keskustan. Se on looginen tähtäin ja samaa taktiikkaa näkee italialaisessa pelissä ja espanjalaisessa pelissä. Kuitenkin 3.c3 on hieman ennenaikainen, koska se vie luonnollisen ruudun kuningatarratsulta ja se ei auta valkeaa estämään mustaa saamaan jalansijaa keskustasta. Toisin kuin italialaisen puolustuksen d4, tuleva valkean d4 ei hanki tempoa.


title: Ponzianin avaus

text: Mustan aggressiivisin vastaus on 3...d5, hyökäten keskustaan. Mustalla pelaavat, joille siirto on vieras, tulisi olla varuillaan 4.Da4 jälkeen ja pelata jonkun seuraavista siirroista: 4...f6 (Steinitz muunnelma) tai varautua uhraamaan sotilas 4...Ld7 (Caro muunnelma) tai 4...Rf6 (Leonhardin muunnelma). Jos valkea pelaa 4.Lb5 pelistä tulee terävä molemmin puolin.


title: Ponzianin avaus

text: Ponzianin vastagambiitti (3...f5) on toinen mustan aggressiivinen vastaus. Avaus muistuttaa Latvialaista gambiittia.


title: Ponzianin avaus

text: Mustan turvallisin vastaus on 3...Rf6 (Jänischin muunnelma). Peli voi jatkua siirroilla 4.d4 Rxe4 5.d5 Re7 6.Rxe5 Rg6.


title: NZXT

text: NZXT on vuonna 2004 perustettu yhtiö, joka valmistaa tietokoneen koteloita, emolevyjä, jäähdyttimiä ja tuulettimia, RGB-Ledejä, virtalähteitä ja muita tarvikkeita erityisesti pelaajille.


title: NZXT

text: NZXT valmistaa erilaisia koteloita erityisesti pelaajille. Nykyiset valikoimat sisältävät ns. "Classic Seriesit" ja "Crafted seriesit".


title: Turun Messut

text: Turun Messut on Turussa järjestettävä messutapahtuma. Tapahtuma järjestettiin ensimmäisen kerran vuonna 1929, ja ne ovat nykyisin Suomen suurimmat yleismessut. Vuonna 2004 messuilla kävi noin 40 000 vierailijaa. Vuoden 2007 messuilla on neljäsataa näytteilleasettajaa.


title: Turun Messut

text: Messut järjestetään Artukaisten kaupunginosassa sijaitsevassa Turun Messu- ja Kongressikeskuksessa.


title: Jacques Freitag

text: Jacques Freitag (s. 11. kesäkuuta 1982) on eteläafrikkalainen korkeushyppääjä.


title: Jacques Freitag

text: Freitag kävi koulua Pretoriassa. Hänen äitinsä voitti 1973 Etelä-Afrikan mestaruuden korkeushypyssä. Freitag voitti 1999 Bydgoszczissä alle 18-vuotiaiden maailmanmestaruuden tuloksella 216 cm. Seuraavana vuonna hän voitti Santiago de Chilessä alle 20-vuotiaiden MM-kultaa hypättyään 224 cm. Hän karsiutui Edmontonin MM-kisoissa 2001 ja loukkasi nilkkansa heinäkuussa 2002, jonka jälkeen vamma operoitiin Suomessa. Hän palasi radoille huhtikuussa 2003. Pariisin MM-kisoissa myöhemmin samana vuonna hän voitti maailmanmestaruuden tuloksella 235 cm. Kauden lopussa hän hyppäsi neljänneksi. Seuraavana vuonna hän karsiutui Ateenan olympialaisissa. Myös Helsingin MM-kisoissa 2005 hän karsiutui. Myöhemmin samana vuonna hän sijoittui kuudenneksi .


title: Anna Abreu (albumi)

text: Anna Abreu on Anna Abreun 22. elokuuta 2007 julkaistu esikoisalbumi. Albumia myytiin heti ilmestymispäivänään yli 25 000 kappaletta, joka oikeutti kultalevyyyn. 27. elokuuta 2007 levyn tiedotettiin ylittäneen jo platinalevyrajan, kun sitä oli myyty yli 30 000 kappaletta. Yhteensä levyä on myyty yli 86 000 kappaletta.


title: Anna Abreu (albumi)

text: Suomen virallisella albumilistalla albumi nousi heti julkaisuviikollaan listan kärkeen. Yhteensä se oli albumilistalla 38 viikkoa ja vielä 20 viikkoa mid-pricelistalla.


title: Anna Abreu (albumi)

text: Albumi toi Abreulle viisi Emma-ehdokkuutta vuonna 2008. Ehdokkuuksista Abreu voitti vuoden naissolistin palkinnon.


title: Lamu (saari)

text: Lamu on saari Lamun saaristossa Kenian rannikolla. Saari on 18 kilometriä pitkä ja 8 kilometriä leveä. Saarella sijaitseva Lamun kaupunki kuuluu UNESCO:n maailmanperintöluetteloon. Saarelle on lauttayhteys mantereelta Mokowesta ja Mandan saarelta. Saarella itsellään ei ole motoroitua liikennettä.


title: Lamu (saari)

text: Arabikauppiaat perustivat saarelle sataman viimeistään 1300-luvulla. Tältä ajalta periytyy myös Pwanin moskeija. Saari vaurastui orjakaupan keskuksena. 1800-luvulla käydyissä taisteluissa Lamu voitti läheisen Paten saaren ja siitä muodostui alueelle merkittävä valtakeskus. Saaren vaikutusvalta kuitenkin väheni brittien pakottetua saaren sulkemaan orjamarkkinansa vuonna 1873. Vuodesta 1890 saari oli osa Sansibarin valtiota ja vaipui pitkälti unohduksiin Kenian itsenäistymiseen asti. Saaren matkailuelinkeino on kehittynyt 1970-luvulta lähinnä saaren perinteisen Swahili-kulttuurin ja –arkkitehtuurin kannustamana.


title: Lamu (saari)

text: Lamun kaupungin lisäksi saarella on kolme kylää:


title: Lamu (saari)

text: Muun muassa Suomen ulkoministeriö ei turvallisuussyistä suosittele matkoja Kenian rannikolle 150 kilometrin alueelle Somalian rajalta, mutta Lamun saarelle voi matkustaa mikäli vierailijat pysyvät saarella ja välttävät veneretkiä. Lentoyhteydet Mandaan kuitenkin sallitaan. Syynä on Somalian vaarallinen tilanne ja merirosvot merellä jotka aiheuttavat kidnappausriskin.


title: Wintersun (albumi)

text: Wintersun on metalliyhtye Wintersunin ensimmäinen studioalbumi. Siitä on julkaistu kolme versiota: alkuperäinen eurooppalaisjulkaisu, kolme bonuskappaletta sisältävä Japanissa julkaistu versio ja bonus-DVDn sisältävä "Wintersun – Tour edition". Albumin kannet ovat Kristian Wåhlinin (aka. Necrolord) suunnittelemat ja maalaamat.


title: Wintersun (albumi)

text: Albumin kannen kappaleluettelossa "Starchildin" viittä osaa ei ole eroteltu, mutta kansivihkossa kappale on jaoteltu mainittuihin osiin.


title: Wintersun (albumi)

text: Digipak, jossa alkuperäinen levy sekä live-DVD (Tour edition, Live at Summer Breeze 2005).


title: Wintersun (albumi)

text: Levy 1 (sama kuin "Wintersun")


title: Turun kansainväliset kirjamessut

text: Turun Kansainväliset Kirjamessut on Turussa vuodesta 1990 alkaen vuosittain lokakuun alussa järjestetty messutapahtuma.


title: Turun kansainväliset kirjamessut

text: Tapahtuma järjestetään Turun Messu- ja Kongressikeskuksessa. Tapahtuman alkuvuosista lähtien on Kirjamessujen yhteydessä järjestetty lisätapahtumia, esimerkiksi vuonna 2006 sekä ruoka- että tiedemessut. Vuoden 2013 järjestettiin messujen ohessa Turun Ruoka- ja Viinimessut, Tiedemessut sekä Levymessut. Vuonna 2014 messuilla vieraili 23 700 kävijää.


title: Turun kansainväliset kirjamessut

text: Suomen ensimmäiset kirjamessut järjestettiin Turun konserttitalolla 29.-31.10.1971. Tasavallan presidentti ja rouva Kekkonen toimivat tapahtuman suojelijoina. Messuilla oli näytteilleasettajina 13 kustannusliikettä, seitsemän kirjakauppaa, kirjasto ja Lounais-Suomen kirjailijat ry. Messuihin tutustui 5500 kävijää.


title: Turun kansainväliset kirjamessut

text: Vuodesta 1990 alkaen järjestetyn kirjamessutapahtuman ideoi Kari J. Kettula, joka toimi pitkään myös messujen ohjelmapäällikkönä. Helmikuusta 2012 messujen ohjelmapäällikkönä on toiminut Jenni Haukio. Vuoden 2017 Kirjamessujen ohjelmapäällikköinä toimivat kirjailijat Tommi Kinnunen ja Salla Simukka.


title: Turun kansainväliset kirjamessut

text: Kirjamessujen teema vaihtelee vuosittain. Tapahtumassa vierailee vuosittain useita koti- ja ulkomaisia kirjailijoita.


title: Turun kansainväliset kirjamessut

text:
Suomalaisessa tapahtumamarkkinointialan Evento Awards -gaalassa Turun kirjamessut palkittiin huhtikuussa 2017 yhdellä 13 tunnustuspalkinnosta.
Vuonna 2017 tapahtuma järjestettiin 6. – 10. lokakuuta ja vieraita olivat:


title: Turun kansainväliset kirjamessut

text: Vuonna 2016 tapahtuma järjestettiin 30.9. – 2.10. ja vieraita olivat:


title: Elsa Pataky

text: Elsa Pataky (oik. Elsa Lafuente Medianu, s. 18. heinäkuuta 1976 Madrid, Madridin maakunta, Espanja) on espanjalainen näyttelijä.


title: Elsa Pataky

text: Patakyn isä Jose Francisco Lafuente on espanjalainen ja työskentelee biokemistinä, hänen äitinsä Cristina Pataky Medianu on Romaniasta kotoisin ja työskentelee tiedottajana. Elsan perheessä on mukana sekoitus romaniasta ja unkariasta. Hän puhuu sujuvasti espanjaa, ranskaa, englantia ja romaniaa. Taiteilijanimi Pataky tulee hänen äidinpuoleisen isoäitinsä nimestä. Patakyn vanhemmat ovat biokemisti José Francisco Lafuente ja tiedottaja Cristina Pataky Medianu. Hänen äitinsä vanhemmat ovat Unkarista ja Romaniasta.


title: Elsa Pataky

text:
Hän seurusteli amerikkalaisen näyttelijän Adrien Brodyn kanssa, mutta suhde päättyi vuonna 2008.
Elsa meni naimisiin australialaisen näyttelijän Chris Hemsworthin kanssa vuonna 2010. Heillä on kolme lasta, tyttö ja myöhemmin syntyneet kaksoispojat.


title: Elsa Pataky

text: Pataky opiskeli journalismia Universidad San Pablossa ja harrasti vapaa-ajallaan näyttelemistä Ángel Gutiérrezin johtamassa teatteriryhmässä. Opinnot jäivät, kun hän sai roolin lopulta suursuosioon nousseesta televisiosarjasta "Al salir de clase". Sarjan myötä hän sai ensimmäisen suuremman elokuvaroolinsa elokuvasta "El arte de morir", joka oli myös menestys.


title: Elsa Pataky

text: Sittemmin hän on näytellyt yli kymmenessä espanjalaisessa elokuvassa sekä muun muassa Ahmed Ahne -piirroshahmoon perustuvassa ranskalaiselokuvassa "Iznogoud". Hänellä oli myös sivuosa Samuel L. Jacksonin tähdittämässä elokuvassa "Snakes on a Plane". Pataky näytteli myös jonkin aikaa espanjalaisessa "Serranon perhe" -televisiosarjassa sijaisopettaja Raquelin osassa.


title: Keski-Suomen Voimailijat

text: Keski-Suomen Voimailijat on Saarijärvellä toimiva urheiluseura. Seuran toimintaan kuuluu voimanosto, painonnosto ja voimamiesurheilu. Seura on vuodesta 2002 lähtien järjestänyt Voimamiesten Saarijärvi Open -kilpailun. Kilpailuun on osallistunut nimekkäitä voimamiehiä, kuten Juha-Matti Räsänen (kilpailun voittaja 2002), Tomi Lotta (voittaja 2003) ja Jani Kolehmainen (voittaja 2005). Keski-Suomen Voimailijoiden ideasta lähti liikkeelle Voimamiesten Suomen Cup -kilpailusarja, johon kuuluu kuusi osakilpailua (vuonna 2007).


title: Trans-Atlantic Exoplanet Survey

text: Trans-Atlantic Exoplanet Survey, lyhyemmin TrES, on kolmen observatorion muodostama verkosto, joka pyrkii löytämään eksoplaneettoja havaitsemalla ylikulkuja, jotka syntyvät planeetan kulkiessa keskustähtensä editse. Ylikulku näkyy pienenä, tyypillisesti noin prosentin luokkaa olevana himmenemisenä tähden valokäyrässä. Projektin teleskoopit ovat melko pieniä, jolloin niissä on laaja kuvakenttä ja ylikulkujen havaitseminen on helpompaa. Tuotetun datan käsittely on automatisoitu, mikä mahdollistaa ylikulun havaitsemisen kuvakentässä olevien tuhansien tähtien joukosta.


title: Trans-Atlantic Exoplanet Survey

text: TrES-projektiin kuuluvat teleskoopit ovat kaikki noin 10 cm:n peilillä varustettuja Schmidt-teleskooppeja. Niiden sijainnit ovat


title: Trans-Atlantic Exoplanet Survey

text: Projekti on satojen mahdollisten (siis epävarmojen) havaintojen lisäksi löytänyt viisi kokonaan uutta planeettaa: TrES-1 (vuonna 2004), TrES-2 (2006), TrES-3 (2007), TrES-4 (2007) ja TrES-5 (2011).


title: Luettelo National Medal of Arts -palkinnon saaneista

text: Tämä on luettelo National Medal of Arts -palkinnon saaneista.


title: Ampumahiihto talviolympialaisissa 1988

text: XV talviolympialaisissa Calgaryssa vuonna 1988 ampumahiihto oli kahdeksatta kertaa olympialaisten ohjelmassa. Ampumahiihdossa järjestettiin kolme kilpailutapahtumaa: miesten 10 ja 20 kilometrin kilpailut sekä 4 x 7,5 kilometrin viesti.


title: Victor Sjöström

text: Victor David Sjöström (20. syyskuuta 1879 Silbodal, Värmlanti – 3. tammikuuta 1960 Tukholma) oli ruotsalainen elokuvaohjaaja ja -näyttelijä. Hän ohjasi noin 50 elokuvaa, joista suurin osa on mykkiä. Hänen tunnetuin ohjaustyönsä lienee "Ajomies" vuodelta 1921. Näyttelijänä hän esiintyi ainakin 40 elokuvassa sekä lukuisissa teatterituotannoissa. Hänen viimeisiä elokuvaesiintymisiään oli professori Isak Borgin rooli Ingmar Bergmanin elokuvassa "Mansikkapaikka" vuonna 1957.


title: Victor Sjöström

text: Sjöström työskenteli vuosina 1898–1899 Helsingissä Svenska Teaternissa sekä vuosina 1923–1930 Hollywoodissa, jossa hän ohjasi nimellä "Victor Seastrom" yhdeksän elokuvaa. Hän vieraili Suomessa näyttelijänä vielä vuonna 1958.


title: Elano

text: Elano Blumer (s. 14. kesäkuuta 1981 Iracemápolis, São Paulo) on brasilialainen jalkapalloilija. Hän edustaa Santosia, jonne siirtyi 2,9 miljoonalla eurolla Galatasaray SKsta talvella 2010. Galatasarayyn hän oli siirtynyt 8 miljoonan siirtosummalla Manchester Citystä kesällä 2009. Ennen Englantiin siirtymistään Elano pelasi FK Šah’tar Donetskissa ja Santos FC:ssä.


title: Elano

text: Elano edusti ensimmäisen kerran Brasiliaa maaottelussa tammikuussa 2004. Hän teki maaottelu-uransa kaksi ensimmäistä maalia 3–0-voittoon päättyneessä ystävyysottelussa Argentiinaa vastaan syyskuussa 2006. Kesän 2007 Copa América -turnauksessa hän pelasi neljä ottelua, muun muassa loppuottelun Argentiinaa vastaan, jossa hän syötti yhden Brasilian maaleista. Hän on mukana Brasilian joukkueessa Etelä-Afrikan MM-kilpailuissa 2010.


title: Olympiatuli

text: Olympiatuli on olympialaisten tunnus. Sen juuret juontavat Antiikin Kreikkaan, jossa tuli paloi soihdussa koko Olympian kisojen ajan. Olympiatulta kuljetetaan ennen olympialaisia yleensä pitkiä matkoja ennen kuin se päätyy isäntäkaupunkiin.


title: Olympiatuli

text:
Tuli sytytetään auringon avulla Olympian lehdossa Kreikassa sijaitsevalla Heran alttarilla useita kuukausia ennen kisoja, ja se kuljetetaan soihtuviestinä kisapaikalle. Yksi avajaisten kohokohdista on stadionin olympiatulen sytyttäminen. Barcelonassa 1992 tuli sytytettiin palavan nuolen avulla. Pekingissä 2008 tulen sytytti voimistelija Li Ning, joka nostettiin korkeuksiin vaijerien avulla.
Viestin ankkuriksi, joka sytyttää varsinaisen kisojen ajan palavan olympiatulen, valitaan yleensä joku isäntämaan maineikas urheilija. Esimerkiksi Helsingin olympialaisissa 1952 kunnian sai Paavo Nurmi.


title: Olympiatuli

text: Antiikin Kreikassa harjoitettiin soihtujuoksua, jossa joukkueet kantoivat palavaa soihtua teitä ja katuja pitkin viestijuoksuna kohti maalia, joka yleensä oli jokin jumaluuden alttari. Soihdun sammuminen johti hylkäykseen. Soihtuviestissä ei kuitenkaan kilpailtu panhelleenisissä kisoissa kuten Olympian kisoissa vaan ainoastaan paikallisissa kilpailuissa. Tästä rituaalista arvellaan syntyneen paitsi nykyaikainen viestijuoksu, myös nykyaikaisten olympialaisten soihtuviesti.


title: Olympiatuli

text: Olympiatulen ensiesiintyminen uudenaikaisissa olympiakisoissa tapahtui Amsterdamin olympiakisoissa 1928. Olympiatulen kuljettaminen kisoihin tapahtui ensimmäisen kerran Berliinin olympialaisissa 1936. Leni Riefenstahlin elokuva "Olympia" dokumentoi soihdun matkan Kreikasta Berliiniin.


title: Olympiatuli

text: Olympiatuli on sään takia sammunut kaksi kertaa: vuonna 1976 Montrealissa kaatosade sammutti tulen kisojen aikana. Vuonna 2004 tuulenpuuska sammutti Ateenan olympiasoihdun. Vuonna 1988 Soulissa avajaisissa lentoon lasketut rauhankyyhkyt lensivät liian läheltä olympiatulta ja osa niistä syttyi palamaan.


title: Olympiatuli

text: Vuoden 2008 kesäolympialaisiin olympiatuli kävi matkansa varrella myös Mount Everestillä.


title: Olympiatuli

text: Vuoden 2008 soihtuviesti joutui useissa maissa protestien kohteeksi: soihtuviestiä häirittiin väkivaltaisesti ja soihtu jouduttiin välillä sammuttamaan. Mielenilmaukset kohdistuivat Kiinan ihmisoikeuspolitiikkaa kohtaan, erityisesti Tiibet-politiikkaa kohtaan. Kansainvälinen olympiakomitea joutui pohtimaan koko soihtuviestin lakkauttamista.


title: Cerbère

text: Cerbère on kunta Etelä-Ranskassa Pyrénées-Orientalesin departementissa. Kunta sijaitsee Espanjan vastaisen rajan tuntumassa Barcelona–Perpignan-radan varrella, samannimisen niemen pohjoispuolella.


title: Cerbère

text: Cerbère ja vastaavasti rajan toisella puolella sijaitseva Portbou ovat Ranskan ja Espanjan erilaisten raideleveyksien vuoksi radalla matkaavien junien pakollisia junanvaihto- ja pysähtymispaikkoja. Vuosittain aseman ohittaa 15 000 junaa.


title: Cerbère

text: Kunnan asukasluku on 1 487. Cerbèren mainitsee ensimmäisen kerran kirjallisessa lähteessä ensimmäisellä vuosisadalla roomalainen maantieteilijä Pomponius Mela.


Optical Gravitational Lensing Experiment eli OGLE on Varsovan yliopiston johtama puolalainen projekti, joka etsii pimeää ainetta gravitaatiolinssi-ilmiön avulla. Vuonna 1991 käynnistynyt havaintoprojekti on saanut kuitenkin enemmän näkyvyyttä lukuisien eksoplaneettahavaintojensa ansiosta. Elokuuhun 2007 mennessä OGLE on löytänyt yhteensä yhdeksän planeettaa. OGLE-projektin löytämien planeettojen tunnus alkaa joko "OGLE-" tai "OGLE-TR-", joista jälkimmäinen viittaa ylikulkuhavaintoon (engl. "transit").


title: Optical Gravitational Lensing Experiment

text: OGLEn pääasiallinen havaintopaikka on Las Campanasin observatorio Chilessä ja mukana ovat myös yhdysvaltalaiset Princetonin yliopisto sekä Las Campanasin observatoriota ylläpitävä Carnegie-instituutti.


title: Halvard Hanevold

text: Halvard Hanevold (s. 3. joulukuuta 1969) on kilpauransa lopettanut norjalainen ampumahiihtäjä ja olympiavoittaja.


title: Halvard Hanevold

text: Hanevold on saavuttanut ampumahiihdossa yhteensä 22 arvokisamitalia, joista yhdeksän on henkilökohtaisilta matkoilta. Olympiakultaa hän voitti Naganon kisoissa 1998. Hän lähti 20 kilometrin matkalle kolmanneksi viimeisenä ja johti viimeiselle ampumapaikalle tullessaan selvästi. Siellä hän kuitenkin ampui toiseksi viimeisen laukauksensa ohi ja putosi 15 sekunnin päähän Italian Pier Alberto Carrarasta. Viimeisellä kahdella kilometrillä Hanevold hiihti tuon eron kiinni ja voitti 5,5 sekunnin turvin. Viestissä hän sai hopeaa ja sijoittui 10 kilometrillä kahdeksanneksi.


title: Halvard Hanevold

text: Henkilökohtaisen maailmanmestaruuden Hanevold voitti 2003, silloinkin 20 kilometrin kilpailussa. Hän sijoittui vielä 39-vuotiaana sprintissä pronssille Pyeongchangin MM-kilpailuissa 2009.


title: Halvard Hanevold

text: Maailmancupissa Hanevold voitti yhdeksän osakilpailua, oli 14 kertaa toinen ja 17 kertaa kolmas. Cupin kokonaiskilpailussa hän sijoittui neljänneksi kausilla 1997–1998 ja 2003–2004.


title: Halvard Hanevold

text: Hanevold lopetti uransa kauden 2009–2010 jälkeen.


title: Palestiinan brittiläinen mandaatti

text: Palestiinan brittiläinen mandaatti oli Kansainliiton Yhdistyneen kuningaskunnan valvontaan ensimmäisen maailmansodan jälkeen myöntämä mandaattialue Lähi-idässä vuosina 1920–1948. Sen alueella ovat nykyään Israel, Jordania, Länsiranta ja Gazan kaista. Alue siirtyi brittien hallintaan ensimmäisen maailmansodan jälkeen Osmanien valtakunnan hajottua. Vuonna 1917 annettu Balfourin julistus tuki aikeita perustaa alueelle juutalaisvaltio. Jordanjoen itäpuolisesta mandaatista muodostettiin 1922 erillinen hallintoalue Transjordania. Jordanin länsipuolinen mandaatti säilyi Britannian hallinnassa vuoteen 1948.


title: Palestiinan brittiläinen mandaatti

text: Palestiina on ollut osa Egyptiä, Kanaania, Israelia, Assyriaa, Babyloniaa, Persiaa, antiikin Kreikkaa ja Rooman valtakuntaa. Ottomaanien imperiumi hallitsi aluetta 1517–1922.


title: Palestiinan brittiläinen mandaatti

text: Monet arabit liittyivät brittiarmeijaan, mutta jotkut arabit päinvastoin ajattelivat akselivaltojen olevan liittolaisia sionisteja vastaan.


title: Palestiinan brittiläinen mandaatti

text: Antisemitismin kasvaessa Euroopassa juutalaisten muutto Palestiinaan lisääntyi, mitä arabit vastustivat. Britit alkoivat asettaa rajoituksia maahan tuleville juutalaisille uudisasukkaille. Haganah-järjestö muodostettiin puolustamaan juutalaisväestöä arabien hyökkäyksiä vastaan 1920.


title: Palestiinan brittiläinen mandaatti

text: Britit aikoivat jakaa Palestiinan juutalais- ja arabivaltioiksi. Eri osapuolia tyydyttävän ratkaisun löytyminen oli briteille vaikeaa, ja lopulta he halusivat vain vetäytyä pois Palestiinasta. Yhdistyneet kansakunnat perusti komitean ratkaisemaan asiaa, joka myös suositteli kahden itsenäisen valtion perustamista 31. elokuuta 1947 julkistamassaan raportissa. 29. marraskuuta YK:n yleiskokous hyväksyi suunnitelman äänin 33–13. Lähes kaikki arabijohtajat hylkäsivät jakosuunnitelman, mutta useimmat juutalaiset hyväksyivät sen, varsinkin Jewish Agency -järjestö. Irgunin johtaja Menachem Begin vastusti jakoa.


title: Palestiinan brittiläinen mandaatti

text: Tuleva pääministeri David Ben-Gurion julisti Israelin itsenäiseksi 14. toukokuuta. Neuvostoliitto ja Yhdysvallat tunnustivat melko nopeasti Israelin itsenäisyyden.


title: Palestiinan brittiläinen mandaatti

text: Palestiinalaisten eksoduksessa yli 700 000 Palestiinan arabia pakeni kodeistaan vuosina 1947–1949 Palestiinan sodan eli Israelin itsenäistymissodan yhteydessä. Vain kymmenisen prosenttia israelilaisten valtaaman alueen arabiasukkaista jäi paikoilleen. Marraskuussa 1947 YK:n yleiskokous päätti äänin 33–13 jakaa Ison-Britannian Palestiinan mandaattialueen juutalaisten ja arabien kesken. Palestiinaa ympäröivät arabivaltiot eivät hyväksyneet tulosta vedoten muun muassa brittien antamiin lupauksiin täydellisestä itsenäisyydestä. Sisällissota Palestiinan arabiväestön ja nopeasti kasvaneen juutalaisväestön välillä alkoi YK:n jakoehdotuksen jälkeen vuoden 1947 lopulla. Israelin julistauduttua itsenäiseksi 14. toukokuuta 1948 sota muuttui Israelin ja sinne hyökänneiden arabimaiden (Transjordania, Egypti, Syyria, Libanon, Irak) väliseksi sodaksi, joka jatkui aina kevään 1949 aseleposopimuksiin saakka. Israel selvisi voittajana sekä sisällissodasta että sitä seuranneesta valtioiden välisestä sodasta.


title: Palestiinan brittiläinen mandaatti

text: Ennen sotaa arabeille tarjottiin mahdollisuus jäädä asumaan Israeliin. Suurin osa uskoi palaavansa maahan voittajana. Sodan jälkeen palestiinalaisten pakolaisten ei sallittu palata entisille asuinsijoilleen. Ympäröivät arabimaat eivät ole halunneet antaa heille kansalaisoikeuksia omissa maissaan. Israeliin jääneet arabit ovat nykyisin Israelin kansalaisia.


title: Sommaren är kort

text: Sommaren är kort () on ruotsalaisen laulaja Tomas Ledinin esittämä kappale vuodelta 1982. Kappale nousi aikanaan monissa Euroopan maissa musiikkilistan kärkisijoille.


title: Sommaren är kort

text: Siitä tuli julkaisuvuonaan kesähitti. Kappaletta soitetaan kesäisin usein myös Suomen radioissa, ja se nousikin ilmestyessään radiosoittolistan ensimmäiselle sijalle.


title: Sommaren är kort

text: Kappaleesta on tehty suomenkielisia käännöskappaleita, jotka tunnetaan nimeillä "Kesä häviää", "Kesä lyhyt on" sekä "Kesä meni jo".


title: Sommaren är kort

text: Vuonna 2009 kappale pääsi mukaan kirjaan "Tusen svenska klassiker", johon koottiin tuhat Ruotsissa julkaistujen kirjojen, elokuvien, äänilevyjen ja tv-ohjelmien klassikkoa.


title: Sommaren är kort

text: Vuonna 2000 kappaleesta tehtiin uusintaversio "Sommaren är kort 2000".


title: Munkkihedelmäkyyhky

text: Munkkihedelmäkyyhky ("Ptilinopus monacha") on hedelmäkyyhkyjen sukuun kuuluva kyyhkylintu. Lajin nimesi ja kuvaili Coenraad Jacob Temminck 1824.


title: Munkkihedelmäkyyhky

text: Linnun pituus on vain noin 17 cm. Hedelmäkyyhkyjen suureen sukuun kuuluu 50 lajia.


title: Munkkihedelmäkyyhky

text: Laji on kotoperäinen Indonesiassa. Lajin kanta on vaarantunut elinympäristössä tapahtuneiden muutosten johdosta.


title: Munkkihedelmäkyyhky

text: Munkkihedelmäkyyhkyn elinympäristöä ovat trooppiset ja subtrooppiset alavat metsät, mangrovemetsät ja puutarhat.


title: Munkkihedelmäkyyhky

text: Laji syö pieniä öljypitoisia hedelmiä.


title: Litmanen

text: Litmanen on voi tarkoittaa seuraavia:


title: Vladimir Dratšov

text: Vladimir Petrovitš Dratšov (, , s. 7. maaliskuuta 1966 Petroskoi, Venäjän SFNT, Neuvostoliitto) on entinen ampumahiihtäjä, lajin nelinkertainen maailmanmestari. Hän edusti huippuvuosinaan Venäjää ja myöhemmin Valko-Venäjää.


title: Vladimir Dratšov

text: Dratšov saavutti ampumahiihdossa yhteensä 13 arvokisamitalia, joista neljä tuli henkilökohtaisilta matkoilta. Hän voitti maailmanmestaruuden 10 kilometrillä 1996, takaa-ajossa 1998 sekä viestissä 1996 ja 2000. Olympiakisoissa hän sai kaksi viestimitalia.


title: Vladimir Dratšov

text: Ampumahiihdon maailmancupin kokonaiskilpailun Dratšov voitti kaudella 1995–1996 ja edustaessaan jo Valko-Venäjää sijoittui toiseksi kaudella 2002–2003.


title: Rio (suomalainen yhtye)

text: Rio (myöhemmin Riot) oli 1990-luvulla toiminut suomalainen yhtye. Yhtyeessä toimineet laulajat olivat Markku Tommila, Hannu Perälä, Timo Niemi ja Kustaa Kantelinen.


title: Rio (suomalainen yhtye)

text: Yhtye edusti Suomen Eurovision laulukilpailujen karsinnoissa vuonna 1994 kappaleella "Rakkauden tiellä", joka sijoittui karsinnassa sijalle 5.


title: Rio (suomalainen yhtye)

text: Yhtye osallistui myös MTV3:n Syksyn Sävel -laulukilpailuun, kappaleella "Andorra".


title: Estanislau da Silva

text: Estanislau da Conceição Aleixo Maria da Silva (s. 4. elokuuta 1952) on itätimorilainen poliitikko ja FRETILINin jäsen. Hän oli pääministerinä toukokuusta elokuuhun 2007.


title: Estanislau da Silva

text: Da Silva liittyi FRETILINin 1974 ja oli maapaossa Indonesian miehityksen aikana aluksi Mosambikissa, sitten Portugalissa ja Australissa, ennen kuin palasi Timorille 1999.


title: Estanislau da Silva

text: Itä-Timorin itsenäistyttä hänet nimitettiin ensimmäiseksi maatalousministeriksi 2002. Varapääministerinä hän seurasi José Ramos Hortaa, kun hänet valittiin presidentiksi toukokuussa 2002.


title: Aavelaiva

text: Aavelaiva tarkoittaa merenkulussa ja merenkulkuperinteissä yleensä tuuliajolla olevaa alusta, joka purjehtii ilman miehistöä. Merenkulun aavelaivat ovat myös kummitustarinoiden ja merenkulkuperinteen myyttien keskeinen elementti. Myyttien ja kummitustarinoiden aavelaivoista tunnetuin lienee "Lentävä hollantilainen", miehistönsä hylkäämistä laivoista kenties purjealus "Mary Celeste".


title: Aavelaiva

text: Merenkulun myyteissä ja kummitustarinoissa aavelaivat ovat kirottuja aluksia, jotka katoavat ja ilmestyvät selittämättömästi ja joiden miehistönä on aaveita, kirottujen merimiesten haamuja. Merenkulkuperinteen mukaan aavelaivan näkeminen ennustaa näkijälleen pahaa.


title: Jerusalemin suutari

text: Jerusalemin suutari eli vaeltava juutalainen on hahmo keskiajan kristillisissä tarinoissa, jotka levisivät Euroopassa 1200-luvulla ja tulivat osaksi kristillistä mytologiaa. Tarinoiden mukaan Jeesusta ristintiellä pilkannut juutalainen kirottiin vaeltamaan maailmassa Jeesuksen toiseen tulemiseen asti. Rikkomuksen tarkka luonne kuten hahmon ominaisuudetkin vaihtelevat tarinoittain: joissakin hän on suutari, joissakin Pontius Pilatuksen portinvartija ja joissakin roomalainen eikä juutalainen. Hahmon oikea nimi on eri tarinoissa Melmoth, Ahasuerus, Matathias, Buttadeus, Cartophilus, Isaac Laquedem tai Ahasverus. Joidenkin tulkintojen mukaan Jerusalemin suutari on juutalaisen heimon henkilöitymä ja vaellus viittaa diasporaan.


title: Jerusalemin suutari

text: Väitteiden mukaan vaeltavasta juutalaisesta tehtiin näköhavaintoja 1500–1800-luvuilla.


title: Jerusalemin suutari

text: Ahasverus on kirjallisuudessa käytetty hahmo. Pär Lagerkvist on kirjoittanut romaanin "Ahasveruksen kuolema" ja myös Eugène Suen romaani "Vaeltava juutalainen" käsittelee aihetta.


title: Nils Erik Wickberg

text: Nils Erik ”Nisse” Wickberg (10. syyskuuta 1909 Helsinki – 11. heinäkuuta 2002 Helsinki) oli suomenruotsalainen arkkitehti ja kirjailija. Wickberg oli Teknillisen korkeakoulun pitkäaikainen rakennustaiteen historian ja tyyliopin professori.


title: Nils Erik Wickberg

text: Wickberg varttui keskiluokkaisen helsinkiläisperheen ainoana lapsena. Hänen isänsä oli kirjanpainaja Axel Wickberg ja äitinsä Alina o.s. Nyman, joka hoiti kotia. Perhetausta ei juuri vaikuttanut Wickbergin arkkitehtoniseen ja taiteelliseen suuntautumiseen.


title: Nils Erik Wickberg

text: Wickberg teki huomattavan elämäntyön arkkitehtuurin historian tutkijana ja opettajana. Häntä on suorastaan kutsuttu useiden suomalaisten arkkitehtisukupolvien kasvattajaksi. Wickberg oli paneutunut erityisesti uusklassismin ja barokin arkkitehtuuriin sekä yleensä eurooppalaiseen kaupunkikulttuuriin. Hän oli myös yksi ensimmäisistä historiallisen rakennuskulttuurin säilyttämisen voimakkaista puolustajista Suomessa. Wickberg järjesti vuosien mittaan sekä arkkitehtiopiskelijoiden että ystäviensä kanssa ulkomaille lukuisia ekskursioita, joista tuli hyvin suosittuja.


title: Nils Erik Wickberg

text: Nils Erik Wickberg oli toisaalta yksi modernismin puolestapuhujista taistellessaan 1940-luvun uusromanttisia suuntauksia vastaan. Wickberg näki, että paluu perinteisille linjoille olisi kohtalokas romahdus paitsi rakennustaiteelle myös kaikille muille luovan taiteen muodoille. Arkkitehdin työssään Wickberg antoi kuitenkin merkittävimmän panoksen restaurointihankkeiden suunnittelussa. Hänen restaurointitöistään voidaan mainita Korppoon, Kurikan, Tampereen ja Porvoon kirkot sekä Hämeen linna.


title: Nils Erik Wickberg

text: Wickberg toimi pitkään "Arkkitehti"-lehden päätoimittajana, jolloin hänellä oli merkittävä rooli suomalaista nykyarkkitehtuuria koskevassa keskustelussa. Hän osallistui myös monien asiantuntijaelimien ja organisaatioiden toimintaan ja kuului muun muassa Suomen Rooma-instituutin valtuuskuntaan. Arkkitehtuurin ja rakennustaiteen historian asiantuntemuksen ohella Wickberg oli lisäksi hyvin monipuolinen kulttuuripersoona. Hän oli taidemaalari ja piirtäjä, säveltäjä ja pianisti sekä kirjailija, esseisti, runoilija ja aforisti.


title: Nils Erik Wickberg

text: Kirjailijana Wickberg oli erityisen merkittävä monien arkkitehtuuria ja rakentamiskulttuuria käsittelevien teosten kirjoittajana. Teokset olivat usein luonteeltaan poleemisia ja kriittisiä. Toisaalta Wickberg oli myös palkittu esseisti, ja hän kirjoitti lisäksi muun muassa kaksiosaisen omaelämäkerrallisen romaanin.


title: Nils Erik Wickberg

text: Wickbergillä ei ollut omaa perhettä, ja hän testamenttasi kaiken jäämistönsä Teknilliselle korkeakoululle. Monipuolinen ja laaja irtaimisto on sittemmin jaettu eri alojen kirjastoihin ja arkistoihin säilytettäväksi. Wickbergin Helsingin Kapteeninkadulla sijainnut arvokas kulttuurikoti oli pohjana Teknilliseen korkeakouluun vuonna 2003 perustetulle Wickbergin rahastolle. Rahaston varoilla edistetään arkkitehtuurin ja ensisijaisesti arkkitehtuurin historian opetusta ja tutkimusta.


title: Galina Kukleva

text: Galina Aleksejevna Kukleva (, s. 21. marraskuuta 1972) on entinen venäläinen ampumahiihtäjä ja olympiavoittaja.


title: Galina Kukleva

text: Kukleva saavutti ampumahiihdossa yhteensä yhdeksän arvokisamitalia, joista kaksi tuli henkilökohtaisilta matkoilta. Hän voitti Naganon 1998 olympiakisoissa kultaa 7,5 kilometrin kilpailussa, jossa minuutin hänen jälkeensä lähtenyt Saksan Uschi Disl hävisi hänelle vain 0,7 sekuntia molempien ammuttua kisassa yhden ohilaukauksen.


title: Galina Kukleva

text: Maailmanmestaruuden Kukleva voitti viestissä kolme kertaa. Ainoan henkilökohtaisen MM-mitalin hän sai vuoden 2000 kisojen yhteislähtökilpailussa, jossa hän sijoittui toiseksi.


title: BBC News

text: BBC News on Yhdistyneen kuningaskunnan yleisradioyhtiö BBC:n operatiivinen tulosyksikkö, joka vastaa uutis- ja ajankohtaisohjelmien keräämisestä ja lähettämisestä. Osasto on maailman suurin uutisorganisaatio.


title: Taisto Reimaluoto

text: Taisto Ilmari Reimaluoto (s. 28. syyskuuta 1961 Helsinki) on suomalainen näyttelijä.


title: Taisto Reimaluoto

text: Reimaluoto tuli suuren yleisön tietoisuuteen "Seitsemän veljeksen" Timona Jouko Turkan televisiosovituksessa vuonna 1989. Rooli löi Reimaluotoon leiman pitkäksi aikaa ja tämän sekä oman taiteellisen ehdottomuutensa vuoksi hän joutui olemaan työttömänä useampia vuosia.


title: Taisto Reimaluoto

text: Sittemmin Reimaluoto on elokuvaroolien lisäksi näytellyt muun muassa Esa Kirkkopellon ja Kristian Smedsin teatteriproduktioissa ja tehnyt itse monologinäytelmiä.


title: Taisto Reimaluoto

text: Kontiolahden Jakokoskella järjestää Rospuutto-ryhmä Taisto Reimaluodon nimeä kantavan teatterifestivaalin. Pienoisfestivaali pidetään Kontiovaaran vanhalla kyläkoululla.


title: Peter Angerer

text: Peter Angerer (s. 14. heinäkuuta 1959) on entinen länsisaksalainen ampumahiihtäjä ja olympiavoittaja.


title: Peter Angerer

text:
Angerer saavutti ampumahiihdossa yhteensä 10 arvokisamitalia, joista neljä tuli henkilökohtaisilta matkoilta. Olympiakultaa hän voitti Sarajevon 1984 kisoissa 20 kilometrin kilpailussa lähes 1,5 minuutin erolla Itä-Saksan Frank-Peter Roetschiin. Hopeaa hän sai 10 kilometrillä hävittyään Norjan Eirik Kvalfossille 8,6 sekuntia. Pronssimitalin hän sai viestissä.
Ampumahiihdon maailmancupin kokonaiskilpailun Angerer voitti kaudella 1982/1983.


title: Hattusaari

text: Hattusaari on kylä Lieksassa. Se sijaitsee Kolilta Pieliseen pistävässä niemessä sekä seitsemän kilometriä pitkässä Hattusaaressa. Kolin alueen vaaroista Rintasenvaara ja sen jyrkänne Mustarintanen sijaitsevat Hattusaaren alueella. Rintasenvaaralla on Loma-Kolin laskettelurinteitä.


title: Hattusaari

text: Hattusaari sai ensimmäiset vakituiset asukkaansa 1600-luvun loppupuolella. 1672 Olli Ryhänen perusti talonsa saaressa nykyisen Tietävälän paikalle. Mustosia muutti Hattusaareen 1748 ja sukua asuu vieläkin ainakin Ristolan ja Jänisvaaran tiloilla.


title: Hattusaari

text: Vuonna 1860 Hattusaari oli elinvoimainen kylä, sillä asukkaita oli henkikirjoittajan mukaan 199. Laivaliikenne ja maatalouden kukoistus kesti vielä pitkälle 1900-luvulle. Hattusalmen takaisessa Hattusaaressa toimi 1947 vielä kansakoulu, jonka väliaikaisena opettajana toimi tuolloin Kolin koulun eläkkeellä oleva opettaja Antti Ryynänen. Opettaja kuoli välitunnilla saamaansa sydänkohtaukseen keväällä 1947. Saareen saatiin pengertie helpottamaan kulkua 1970-luvun alussa.


title: Hattusaari

text: Hattusaaressa on linna-alkuisia paikannimiä, kuten Linnansaari ja Linnanniemi, vaikka mitään linnaan liittyvää kalliota tai muuta vastaavaa alueelta ei löydy. Hattusaaren kylän mantereen puolella on paljon niini-nimisiä paikannimiä: esimerkiksi Niinilahti, Niinivaara, Niininiemi ja Niinipatama.


title: Hattusaari

text: Nykyisin loma-asuntojen vuokraus on kylässä tärkeä elinkeino. Hattusaaren kylässä on paljon vesialueita, joten siellä on myös paljon vapaa-ajan asuntoja. Runsas vapaa-ajan rakennusten rakentaminen 2000-luvulla on vilkastuttanut kylän elämää.


title: Super Colossal

text: Super Colossal on Joe Satrianin 11. studioalbumi, joka julkaistiin 14. maaliskuuta 2006 levymerkillä Relativity Records.


title: Super Colossal

text: Albumi nousi Yhdysvalloissa Billboard 200 -listan sijalle 86.


title: Super Colossal

text: Kaikki kappaleet säveltänyt Joe Satriani.


title: Konon Samoslainen

text: Konon Samoslainen (, noin 280 eaa. – 220 eaa.) oli kreikkalainen astronomi ja matemaatikko. Hän syntyi Samoksella ja kuoli luultavasti Aleksandriassa, jossa hän oli Ptolemaios III:n hoviastronomi. Konon antoi nimen Bereniken hiuksien tähdistölle Ptolemaioksen vaimon Berenike II:n mukaan.


title: Konon Samoslainen

text: Kun Ptolemaios III oli sotaretkellä Persiassa uhrasi Berenike hiuksensa Afroditelle jotta hänen miehensä palaisi turvallisesti kotiin. Bereniken hiukset pantiin jumalattaren temppeliin Zefyrionissa, mutta ne katosivat. Temppelin vartijat olivat jo saamassa kuolemantuomion, kun Konon Samoslainen ilmoitti kuninkaalle, että hiukset ovatkin löytyneet taivaalta Afroditen lahjoittamana, jotta kaikki saisivat niitä ihailla.


title: Konon Samoslainen

text: Klaudios Ptolemaioksen Almagestissä Bereniken hiuksia ei mainita. Arkimedes oli Kononin ystävä. Apollonios Pergalainen kertoo että Konon tutki myös kartioleikkausta.


title: Salaperäinen veitsi

text: Salaperäinen veitsi on Philip Pullmanin kirjoittaman Universumien tomu -trilogian toinen osa. Edellinen osa on nimeltään Kultainen kompassi ja seuraava osa on Maaginen kaukoputki.


title: Salaperäinen veitsi

text: "Salaperäisen veitsen" alussa seurataan Will Parrya, meidän maailmassamme asuvaa 12-vuotiasta poikaa, joka pakenee tuntemattomia miehiä. Nämä etsivät kirjeitä, jotka Willin kauan sitten kadonnut löytöretkeilijä-isä on lähettänyt Willin sittemmin mielenterveytensä menettäneelle äidille. Will jättää äitinsä ystävän huomaan ja saa kirjeet haltuunsa. Tapahtumat johtavat yhden takaa-ajajan kuolemaan, mutta Will pääsee pakoon läpäistessään sattumalta ikkunan toiseen maailmaan.


title: Salaperäinen veitsi

text: Will päätyy Cittágazzeen, rinnakkaisessa universumissa sijaitsevaan kaupunkiin, jonka asukkaat ovat löytäneet reitin maailmojen välillä. Noiden ikkunoiden piittaamaton käyttö on kuitenkin vapauttanut ihmisten sieluja syöviä ”haamuja”, jotka kykenevät näkemään ja vahingoittamaan vain aikuisia. Täällä Will tapaa Lyra Belacquan, joka päätyi kaupunkiin kulkemalla lordi Asrielin luoman aukon kautta trilogian ensimmäisen osan lopussa.


title: Salaperäinen veitsi

text: Lyra ja Will matkustavat yhdessä Willin maailman ja Cittágazzen välillä Lyran etsiessä tietoa Tomun olemuksesta ja Willin selvittäessä isänsä kohtaloa. Käy ilmi, että Willin isäkin oli etsimässä reittiä maailmojen välillä. Lyra tapaa tohtori Mary Malonen, fyysikon, joka on löytänyt Tomun ja tavan havainnoida sitä. Lyra esittelee itsensä Malonelle, sillä aletiometrin mukaan tämä on vain hieman hämmentynyt ja epäilevä hänen suhteensa. Lyra kuitenkin osoittaa Malonelle pystyvänsä vaikuttamaan Tomuun puhumalla sille aletiometrin symboleiden avulla ja tulkitsemalla Tomun vastaukset sanoiksi. Malone pyytää Lyraa jäämään, mutta tämä palaa Willin luokse. Lyran maailmasta tullut mies nimeltä sir Charles Latrom varastaa aletiometrin ja suostuu palauttamaan sen vain, jos Lyra hankkii hänelle Cittágazzesta Salaperäisenä veitsenä tunnetun aseen.


title: Salaperäinen veitsi

text: Cittágazzessa Lyra ja Will menevät Enkelten torniin löytääkseen Salaperäisen veitsen. He löytävät sen, ja Will kamppailee viedäkseen veitsen nuorelta mieheltä, joka ei kykene hyödyntämään sen voimia, mutta käyttää sitä pitääkseen haamut loitolla. Willistä tulee veitsen kantaja, ja hän saa selville, että veitsen toinen terä kykenee luomaan portteja maailmojen välille, ja toinen leikkaa helposti mitä tahansa ainetta. Veitsen edellinen haltija menettää kykynsä puolustautua haamuja vastaan, ja ne syövät hänen sielunsa. Kamppailussa veitsestä Will menettää osan sormistaan, eikä haava parannu. Tornissa oleva mies kertoo Lyralle ja Willille, että haamut tulevat toisesta maailmasta, ja ne pääsivät valloilleen Salaperäisen veitsen huolimattoman käytön vuoksi. Mies opettaa Willin leikkaamaan sillä ikkunoita toisiin maailmoihin ja sulkemaan ne käsillään.


title: Salaperäinen veitsi

text: Lyra ja Will käyttävät veistä varastaakseen aletiometrin takaisin, mutta päästessään takaisin sir Charlesin taloon he huomaavat rouva Coulterin olevan paikalla. He ovat vähällä jäädä kiinni, mutta onnistuvat juuri ja juuri pakenemaan. Palatessaan Cittágazzeen he huomaavat, että paikalliset lapset yrittävät tappaa heidät veitsen varastamisen vuoksi. Lyran maailmasta tulleet noidat kuitenkin pelastavat heidät ja yrittävät menestyksettä parantaa verenhukan vuoksi alati heikentyvän Willin kättä taikavoimillaan.


title: Salaperäinen veitsi

text: Tohtori Malone yrittää selittää kohtaamistaan Lyran kanssa, mutta työtoverit eivät usko hänen kertomustaan, vaan alkavat epäillä hänen tulleen hulluksi. Kesken väittelyn sir Charles astuu sisään ja tarjoaa Malonelle apurahaa, jos tämä suostuu tekemään kuten Magisterium tahtoo. Hän vihjaa mahdollisuudesta ihmisten tajunnan manipuloimiseen. Malone hylkää tarjouksen, ja hänen työtoverinsa torjuvat hänet. Myöhemmin samana iltana hän palaa laboratorioon mukanaan tietokoneohjelma, jonka avulla hän kykenee viestimään Tomun kanssa. Tomu kertoo hänelle, että ihmiset altistuivat Tomulle ensimmäistä kertaa 35 000 vuotta sitten, enkelien kapinan jälkeen, ja että Malonella olisi tärkeä käärmeen rooli ennustuksen toteuttamisessa. Tomu opastaa hänet matkalle Cittágazzen läpi ja kertoo, etteivät haamut vahingoittaisi häntä. Tämän jälkeen Malone tuhoaa tietokoneen, ohjelman ja muistiinpanot, jotta ne eivät joutuisi sir Charlesin ja hänen apuriensa käsiin.


title: Salaperäinen veitsi

text: Lee Scoresby on matkannut Lyran maailmassa löytääkseen Stanislaus Grummanin, jonka uskoo pystyvän auttamaan lordi Asrielin suunnitelman selvittämisessä ja Lyran auttamisessa. Kun Scoresby lopulta löytää tataariheimon šamaanina toimivan Grummanin, tämä pyytää aeronauttia viemään hänet revontulten läpi toiseen maailmaan, jotta Grumman voisi opettaa shamanisminsa avulla oppimansa salaisuudet Salaperäisen veitsen kantajalle. Scoresby suostuu ja vie Grummanin Cittágazzeen, jossa hän kuolee Magisteriumin armeijan käsissä puolustaessaan Grummania.


title: Salaperäinen veitsi

text: Johtaessaan omia joukkojaan Cittágazzen läpi rouva Coulter kiduttaa erästä Lyran kanssa kulkevaa noitaa ja saa selville, että noitien ennustuksen mukaan Lyra on oleva seuraava Eeva. Rouva Coulter päättää, että hänen on tuhottava Lyra estääkseen toisen syntiinlankeemuksen.


title: Salaperäinen veitsi

text: Kädestään yhä verta vuotava Will tapaa Stanislaus Grummanin, joka parantaa hänen sormensa verisammalvoiteella ja neuvoo häntä viemään Salaperäisen veitsen Lyran isälle, lordi Asrielille, käytettäväksi aseena Kaikkivaltiasta vastaan. Will ja Grumman tajuavat olevansa isä ja poika, mutta samassa mustasukkainen noita murhaa Willin isän, koska tämä ei vastannut hänen tunteisiinsa. Will palaa joukon leiriin ja huomaa Lyran kadonneen ja kahden enkelin odottavan häntä viedäkseen hänet lordi Asrielin luokse.


title: SS Baychimo

text: Baychimo oli teräsrakenteinen 1 322 tonnin höyrylaiva, joka oli rakennettu vuonna 1914 Ruotsissa. Aluksen omisti kanadalainen Hudson's Bay Company, joka käytti alusta Pohjois-Amerikan luoteisrannikon turkiskaupassa. Aluksen toiminta-alueena oli Victoriansaaren rannikko Kanadan Luoteisterritorioissa. Alus tuli kuuluisaksi sen jälkeen, kun miehistö oli hylännyt aluksen ja se muuttui ajelehtivaksi aavelaivaksi.


title: SS Baychimo

text: Aluksen rakensi työnumerolla 420 Linholmens Mekaniska Verstad AB Göteborgissa Ruotsissa vuonna 1914. Sen alkuperäinen tilaaja oli Hampurissa Saksassa pääkonttoriaan pitävä Baltische Reederei K.G. Aluksen pituus on 70,15 metriä, ja siinä oli kolmipaisuntahöyrykone, joka antoi alukselle kymmenen solmun eli noin 18,5 kilometrin tuntinopeuden. Alun perin aluksen nimi oli "Ångermanelfven". Alus purjehti Hampurin ja Ruotsin välillä ensimmäisen maailmansodan päättymiseen saakka, jonka jälkeen se luovutettiin sotakorvauksena Isolle-Britannialle.


title: SS Baychimo

text: Hudson's Bay Company hankki aluksen omistukseensa vuonna 1921 ja antoi sille nimeksi "Baychimo". Aluksen uusi kotisatama oli Ardrossan Skotlannissa, josta käsin alus teki yhdeksän onnistunutta matkaa Kanadan rannikon kauppa-asemille vieden elintarvikkeita ja tuoden paluukuormana turkiksia.


title: SS Baychimo

text: 1. lokakuuta 1931 "Baychimo" oli aloittanut paluumatkan turkislastissa, kun se juuttui ahtojäihin. Miehistö hylkäsi aluksen nopeasti, matkaten ahtojäitä pitkin vajaan kilometrin päähän Barrow’n kylään, jossa he viettivät seuraavat kaksi päivää. Alus kuitenkin irtosi jäistä itsekseen ja miehistö palasi takaisin laivalle. Alus juuttui jäihin uudelleen 8. lokakuuta, tällä kertaa lujemmin, ja 15. lokakuuta Hudson's Bay Company lähetti lentokoneen noutamaan aluksen miehistöä. 22 miestä nousi lentokoneeseen, mutta alukselle jäi 15-henkinen miehistö, jonka aikomuksena oli odottaa aluksen lähistöllä talven ylitse. Miehet rakensivat lähistölle puisen majan.


title: SS Baychimo

text: 24. marraskuuta alueella riehui voimakas lumimyrsky. Sen laannuttua miehistönjäsenet totesivat "Baychimon" kadonneen jäljettömiin. Aluksen päällikkö päätteli, että alus oli hajonnut myrskyssä ja uponnut. Muutamia päiviä myrskyn jälkeen inuittikalastaja ilmoitti kuitenkin heille nähneensä "Baychimon" ajelehtimassa noin 45 meripeninkulman päässä miesten turvapaikasta. Miehet onnistuivat löytämään aluksen, ja pääteltyään ettei alus selviytyisi talven ylitse he kokosivat arvokkaimmat turkikset ja kutsuivat lentokoneen noutamaan heitä. Alus hylättiin tuuliajolle.


title: SS Baychimo

text: Alus ei kuitenkaan uponnut, ja seuraavien vuosikymmenten aikana siitä tehtiin useita havaintoja. Havaitsijat onnistuivat nousemaan aluksen kannelle useita kertoja, mutta yhdelläkään aluksella vierailleella seurueella ei ollut tarvittavaa pelastusvälineistöä, tai huononeva sää pakotti heidät vetäytymään.


title: SS Baychimo

text: Viimeinen raportoitu kohtaaminen "Baychimon" kanssa tapahtui vuonna 1969, 38 vuotta aluksen hylkäämisen jälkeen. Ryhmä inuiteja löysi aluksen juuttuneena jäihin Beaufortinmerellä Cape Barrow’n ja Point Barrow’n välisellä merialueella. Joidenkin lähteiden mukaan alus oli kuitenkin nähty Icy Capen ja Point Barrow’n välisellä vesialueella Tšuktšinmerellä Alaskan luoteisrannikolla.


title: SS Baychimo

text: Aluksen lopullinen kohtalo on tuntematon ja sen oletetaan uponneen.


title: Allenin sääntö

text: Allenin sääntö on biologinen sääntö, jonka mukaan kylmemmässä ilmastossa elävillä tasalämpöisillä eläimillä on yleensä lyhyemmät ruumiin ulokkeet kuin lämpimämmässä ilmastossa elävillä saman lajin tai läheisen sukulaislajin yksilöillä. Säännön esitteli ja sille nimen antoi yhdysvaltalainen eläintieteilijä Joel Asaph Allen vuonna 1877.


title: Allenin sääntö

text: Kahden eläimen pinta-ala voi olla erisuuruinen, vaikka niiden tilavuus olisi sama. Eläimen pinta-ala vaikuttaa siihen, kuinka paljon lämpöä pääsee karkaamaan ympäristöön. Kylmässä ilmastossa turhaa lämmönhukkaa on vältettävä; pieni pinta-ala suhteessa tilavuuteen on yksi keino estää lämmön poistumista elimistöstä. Lämpimässä ilmastossa sen sijaan on tärkeää, että lämpö pääsee poistumaan elimistöstä tehokkaasti, jotta ylikuumenemiselta vältytään; tätä edistää suuri pinta-ala suhteessa tilavuuteen.


title: Allenin sääntö

text: Toisin sanoen kylmässä ilmastossa elävillä tasalämpöisillä eläimillä on lyhyemmät ruumiin ulokkeet, koska pitkät ulokkeet lisäävät ruumiin pinta-alaa ja näin ollen lämmön poistumista elimistöstä. Ihon pinta-ala on kuitenkin vain yksi tekijä, joka pitää tasalämpöisen eläimen ruumiinlämpötilan tasaisena; muita ovat muun muassa verenkierron säätely, hikoilu, käyttäytyminen (esimerkiksi varjoon siirtyminen), lihasvärinä, karva- tai höyhenpeite ja rasvakerros.


title: Eddie Cahill

text: Edmund P. Cahill (s. 15. tammikuuta 1978 New York City) on yhdysvaltalainen näyttelijä.


title: Eddie Cahill

text: Cahill valmistui Byram Hillsin lukiosta vuonna 1996. Hänellä on irlantilaisia ja italialaisia sukujuuria. Hänellä on kaksi siskoa, yksi vanhempi ja yksi nuorempi.


title: Owenin puolustus

text:
Owenin puolustus tai kuningatarfianchetto on shakkiavaus, joka alkaa:
Se on saanut nimensä englantilaiselta papilta ja vahvalta amatööripelaajalta John Owenilta.


title: Owenin puolustus

text: Pelaamalla 1...b6 musta valmistelee fianchettoa kuningatarlähetillä b7-ruutuun, josta se osallistuu kamppailuun keskustasta. Huono puoli suunnitelmassa on, että valkea saa keskustan haltuunsa sotilailla ja tilaedun.


title: Owenin puolustus

text: Valkea vastaa usein 1...b6-siirtoon 2.d4-siirrolla saaden keskustan haltuunsa. Jos valkea on huolestunut pääjatkosta, vaihtoehtoihin kuuluvat 2.c4 ja 2.Rf3.


title: Owenin puolustus

text: Owenin puolustus, mukaan lukien muut epätavalliset vastaukset 1.e4-siirtoon on luokiteltu B00-luokkaan Encyclopaedia of Chess Openingsin mukaan.


title: Ammunta kesäolympialaisissa 1900

text: Pariisin kesäolympialaisissa 1900 ammunnassa kilpailtiin yhdeksässä henkilökohtaisessa lajissa ja kahdessa joukkuelajissa.


title: Ammunta kesäolympialaisissa 1900

text: Lajeina olivat pistoolissa 25 metrin olympiapistooli, 50 metrin vapaapistooli. Kiväärissä kilpailtiin 300 m sotilaskiväärissä asentokilpailussa, makuussa, polvessa ja pystyssä. Haulikkolajina mukana oli trap-ammunta. Kilpailuissa kilpailtiin myös kyyhkysammunnassa ja villikarjuammunnassa, mutta kansainvälinen olympiakomitea ei lue niitä olympialajeiksi. Kyseinen kyyhkysammunta on olympiahistorian ainoa kilpailu (vaikkakin epävirallinen), jossa eläimiä on vahingoitettu tarkoituksellisesti. Kilpailussa kuoli noin 300 kyyhkystä.


title: Ammunta kesäolympialaisissa 1900

text: Vapaapistoolissa ja vapaakiväärissä (= sotilaskivääri) ratkaistiin olympiakilpailun yhteydessä myös maailmanmestaruudet.


title: Ammunta kesäolympialaisissa 1900

text: Kansainvälinen olympiakomitea ei lue näitä lajeja olympialajeiksi.


title: Ammunta kesäolympialaisissa 1900

text: Pois lukien ei-olympialajit.


title: Mark Rutte

text: Mark Rutte (s. 14. helmikuuta 1967 Haag) on liberaali hollantilaispoliitikko sekä Alankomaiden pääministeri syksystä 2010.


title: Mark Rutte

text: Rutte erikoistui lukiossa taiteisiin vuosina 1979–1985. Hän opiskeli vuoteen 1992 saakka historiaa Leidenin yliopistolla, vaikka hänen alkuperäisenä tavoitteenaan oli ollut konservatorio ja konserttipianistin ura. Hän nousi jo opiskeluaikanaan Vapauden ja demokratian kansanpuolueen (VVD) nuorisojärjestön johtoon.


title: Mark Rutte

text: Rutte nimitettiin vuonna 2002 sosiaali- ja työministeriksi. Hän on istunut Alankomaiden parlamentin alahuoneen jäsenenä tammikuusta toukokuuhun 2003 ja jälleen vuodesta 2006. Hän toimi vuosina sosiaali- ja työllisyysministerinä 2002–2004, 2004–2006 opetusministerinä.


title: Mark Rutte

text: Rutten johtama VVD sai kesäkuun 2010 vaaleissa eniten paikkoja, 31 150:stä. Hallituksen muodostamisesta kilpaili myös yhden paikan vähemmät saanut sosiaalidemokraatit (PvdA). Lopulta VVD muodosti vähemmistöhallituksen kristillisdemokraattien CDA:n kanssa, tehden sopimuksen hallituksen tukemisesta Geert Wildersin Vapauspuolueen kanssa. Rutte vannoi valansa pääministeriksi 14. lokakuuta 2010.


title: Mark Rutte

text: Huhtikuussa 2012 Rutten hallitus erosi, kun Vapauspuolue ei tukenut budjettia. Syyskuussa järjestetyissä vaaleissa VVD sai 41 paikkaa, ja Vapauspuolue koksi murskatappion. Marraskuussa aloitti Rutten toinen hallitus, nyt VVD:n ja työväenpuolueen koalitiolla. Vuonna 2017 kolmannen hallituskoalition muodostaminen kesti ennätykselliset 225 päivää. Tässä koalitiossa ovat VVD, keskustapuolue D66 ja kaksi kristillistä puoluetta. Koalitiolla on vain yhden paikan enemmistö alahuoneessa. Se syntyi vaikeassa tilanteessa kun työväenpuolueen suosio romahti ja populistinen Vapauspuolue nousi uudelleen. Rutteä on kehuttu populistien nousun hillitsemisestä. Hänestä on tullut Euroopan neuvoston näkyvin liberaali edustaja ja varteenotettava ehdokas Donald Tuskin seuraajaksi vuonna 2019. Hän on koonnut ympärilleen joukon pieniä EU-maita, jotka kykenevät vastustamaan Ranskan ja Saksan ylivaltaa myös Brexitin jälkeisessä Euroopassa. Ryhmittymälle on tärkeää, etteivät EU:n menot kasva.


title: Mark Rutte

text: Rutte ei ole parisuhteessa eikä hänellä ole lapsia.


title: Alppihiihto talviolympialaisissa 1988

text: XV talviolympialaiset järjestettiin vuonna 1988 Calgaryssa, Kanadassa. Alppihiihdossa järjestettiin kymmenen kilpailutapahtumaa. Supersuurpujottelu oli ensimmäistä kertaa olympiakisojen ohjelmassa ja alppiyhdistetty ensimmäistä kertaa vuoden 1948 jälkeen.


World of Warcraft: Wrath of the Lich King (tunnetaan myös lyhenteinä Wrath, WotLK ja WLK) on Blizzard Entertainmentin kehittämä ja Vivendi Universalin julkaisema suositun nettiroolipelin "World of Warcraftin" toinen lisäosa, joka ilmestyi 13. marraskuuta 2008.


title: World of Warcraft: Wrath of the Lich King

text: Peli myi ensimmäisen 24 tunnin aikana 2,8 miljoonaa kappaletta ja ensimmäisen 48 tunnin aikana 4 miljoonaa kappaletta


text: Tässä lisäosassa keskitytään enemmän tarinaan jolloin pelaajalle selviää enemmän pelin taustakuviota ja juonta mm. pelin päävihollinen Lich-kuningas nähdään jo ennen pelin viimeistä raid-instanssia. Peli myös hyödyntää uutta phasing eli ns. vaiheistumis-tekniikkaa jolloin pelin ympäristö muuttuu riippuen pelaajan vaiheesta esimerkiksi tehtäväsarjan aikana. Lisäosa myös esitteli uuden pelin-sisäisen videotekniikan, jota hyödynnetään kertomaan pelin tarinaa eteenpäin.


text: "Wrath of the Lich Kingin" pelaamiseen tarvitsee alkuperäisen "World of Warcraft"- pelin, aktiivisen "World of Warcraft" -tunnuksen sekä "" -lisäosan. "Wrath of the Lich King" -lisäosaa voi myös testata 10 päivän ajan ilmaiseksi lataamalla peli Blizzardin nettisivuilta.


text: Lisäosassa pelihahmojen maksimimitaso nostettiin 80:een sekä pelattavaksi tuli uusi sankarihahmoluokka, kuolonritari (). Pelihahmot voivat nyt matkustaa Northrendin mantereelle Azerothin pohjoisosissa sekä tutustua uuteen ammattiin nimeltään Inscription ja samalla ammattitaitojen katto nousee 450:een. Mukana on myös tuhansia uusia tavaroita, tehtäviä ja uusia instansseja (esim. "Azjol-Nerub", "Chamber of Aspects", "Ulduar" (päivitys 3.1), "Crusader's Coliseum" (päivitys 3.2) ja "Icecrown Citadel" (päivitys 3.3)). Vanhoista instansseista Onyxia's Lair ja Naxxramas ovat lisätty uudelleen päivitettyinä. Pelin uusi neutraali pääkaupunki on Dalaran, joka leijuu Crystalsong Forestin yläpuolella Northrendissa, suojassa maanpäällisiltä uhkilta.


text: Uutta tekniikkaa lisäosassa ovat ajoneuvot joka mahdollistaa mm. katapulttien tai tankkereiden käyttämisen, näitä voi käyttää rakennusten tuhoamiseen joita löytyy mm. "Wintergraspin" ja "Strand of the Ancientsin" PVP-alueilta. vaiheistumis -tekniikka on hyödynnetty pelissä mm. niin että alueet (esim. "Storm Peak" ja "Icecrown") muuttuvat sen mukaan miten etenet hahmollasi suorittamalla tehtäviä.


text: Pelaaja vastaan pelaaja (PVP) sisältöön uutuutena tuli PVP-taistelualue Wintergrasp ja kaksi normaalia PVP-taistelualuetta "Strand of the Ancients" ja "Isle of Conquest", joissa kaikissa voi käyttää uusia ajoneuvoja. Wintergrasp ottelun voittajalle aukeaa uusi raid-instanssi "Vault of Archavon", jota pelaajat voivat pelata niin kauan kunnes on 15 minuuttia aikaa uuden "Wintergrasp" -ottelun alkuun.


text: Kaiverrus () on pelin uusi ammatti, minkä taitajat voivat tehdä hahmojen kykyjä parantavia glyyfejä esimerkiksi kasvattaamaan jonkin taian aiheuttamaa vahinkoa. Inscription-ammatilla pystyy myös tekemään erilaisia kääröjä jotka parantavat hahmon jotain ominaisuutta hetkellisesti.


text: Kuolonritari on lisäosan uusi hahmoluokka. Kuolonritarit osaavat käyttää kaksikätisiä aseita ja pitää yhden käden asetta molemmissa käsissä (). Kuolonritari voi olla minkä tahansa rodun edustaja ja on siitä erikoinen että hahmo aloittaa pelaamisen tasolla 55. Luodakseen kuolonritarin pelaaja tarvitsee ainakin yhden vähintään 55 tason hahmon. Kuolonritareiden taidot käyttävät resursseinaan kolmea eri riimua: veri ("Blood"), jää ("Frost") ja epäpyhä ("Unholy"). sekä riimuvoimaa ("Runic power") joka generoituu hahmolle käyttämällä taitoja jotka kuluttavat riimun/riimuja.


text: Kuten aikaisemmistakin pelin versioista, myös tästä lisäosasta ilmestyi keräilijän versio. Paketti sisältää itse pelin ja lisenssikoodin, 208-sivuinen kirjan jossa konseptitaidetta pelistä, kulissien takana -dvd ja musiikki-cd, hiirimatto karttalla pelin uudesta alueesta Northrendistä ja muutama pakka "" -kortteja, joiden mukana 3 erityistä hologrammikorttia, joista 2 ovat kuolonritarisankareita ja yksi kortti, jolla saa pelissä hankittua erikoisempia tavaroita hahmolleen. Keräilijänversion lisenssikoodin syötettyään pelaaja saa myös "Frosty"-nimisen lemmikin pelissä.


text: Lisäosan juonen ja tarinan perusteella on myös kirjoitettu reilu 300-sivuinen romaani nimeltä "Arthas: Rise of the Lich King". Kirja julkaistiin huhtikuussa 2009.


title: T-50

text: T-50 oli neuvostoliittolainen toisen maailmansodan aikainen kevyt panssarivaunu. Joitain edistyksellisiä piirteitä omannut vaunu oli kallis valmistaa ja teknisesti epäluotettava. Niitä rakennettiin vain 69 kappaletta.


title: T-50

text: Vuonna 1939 Neuvostoliiton panssarijoukot alkoivat uudistua Espanjan sisällissodan kokemuksien perusteella. Alettiin suunnitella uutta vaunua, joka korvaisi T-26:n. Vaunusta oli tarkoitus tulla puna-armeijan tavallisin panssarivaunutyyppi. Piirustukset olivat valmiita tammikuussa 1941, mutta tuotanto ei voinut alkaa teknisten ongelmien vuoksi.


title: T-50

text: Samaan aikaan suunniteltiin Harkovan veturitehtaalla toista uutta panssarivaunua, jonka piti korvata BT-sarjan. Vaunu, joka sai nimen T-34, oli hyvin panssaroitu, tehokas ja hyvin liikkuva.


title: T-50

text: Saksan hyökättyä Neuvostoliittoon vuonna 1941 suurin osa raskaasta sotateollisuudesta evakuoitiin Ural-vuorille, missä tuotanto alkoi. Vaunu oli hyvä, mutta kärsi vieläkin teknisistä ongelmista ja maksoi melkein yhtä paljon kun raskaampi ja parempi T-34, ja sen korvasi kevyenä panssarivaununa T-60 ja T-70 sekä muita kevyitä panssarivaunuja, jota Neuvostoliitto vastaanotti Lend-lease-avun kautta. Vain 69 vaunua valmistettiin (joista vain 48 sai pääaseen) ennen kuin tuotanto päättyi tammikuussa 1942. Harvat tuotetut vaunut käytettiin Leningradin rintamalla. Niiden taistelukelpoisuudesta tiedetään hyvin vähän, mutta niiden sanotaan pärjänneen vuonna 1941 kaikille saksalaisvaunuille hyvin. Suomalaiset saivat sotasaaliiksi yhden vaunun, joka on nykyisin esillä Parolan panssarimuseossa.


title: T-50

text: Vaunu oli monilta osin hyvä: vaunussa oli hitsattu, viistetty panssari, kolmen miehen torni, johtajalle kupoli (mikä tuli muihin neuvostovaunuihin vasta 1942), ja kaikissa vaunuissa oli radio. Vaunu, kuten neuvostovaunut yleensäkin, oli kuitenkin ahdas ja V-4-moottori teknisesti epäluotettava. Luotettavuusongelmien ja korkean hinnan takia tuotanto lopetettiin.


title: Franck Piccard

text: Franck Piccard (s. 17. syyskuuta 1964) on entinen ranskalainen alppihiihtäjä ja olympiavoittaja.


title: Franck Piccard

text: Piccardin alppihiihtouran kohokohta olivat Calgaryn 1988 olympialaiset, joissa hän voitti kultaa supersuurpujottelussa ja sai pronssia syöksylaskussa. Seuraavissa olympialaisissa, Albertvillessa 1992 Piccard sai hopeaa syöksylaskussa hävittyään Itävallan Patrick Ortliebille vain 0,05 sekuntia.


title: Franck Piccard

text: Ensimmäisen maailmancupin osakilpailuvoittonsa Piccard saavutti vasta olympiavoittonsa jälkeen.


title: Omega (täsmennyssivu)

text: Omega voi tarkoittaa:


title: Omega (täsmennyssivu)

text: Omega-rasvahapot, tyydyttymättömien rasvahappojen ryhmiä, joiden nimessä oleva numero osoittaa kaksoissidoksen sijainnin hiiliketjun päästä lukien:


title: Maaginen kaukoputki

text:
Maaginen kaukoputki on Philip Pullmanin kirjoittaman "Universumien tomu" -trilogian viimeinen osa. Sarjan edelliset osat ovat "Kultainen kompassi" ja "Salaperäinen veitsi".
Trilogian kirjoista "Maaginen kaukoputki" käsittelee voimakkaimmin uskonnollisia ja metafyysisiä ajatuksia. Se kääntää päälaelleen Miltonin Kadotetun paratiisin, ja lopulta Tomun olemus selviää. Kirjan kiistellyimpiin elementteihin kuuluu Miltonin Jumalaan vertautuvan Kaikkivaltiaan tuho. Siinä missä Milton kirjoitti runonsa ”oikeuttavan Jumalan toimet ihmisille”, Pullman kertoo kirjoissaan olevan kyse Jumalan tappamisesta. "Maagisessa kaukoputkessa" Pullman paljastaa Kaikkivaltiaan ajan myötä heikentyneeksi, moraalittomaksi huijariksi, joka on esiintynyt kaiken luojana ja joka lopussa kuolee ja haihtuu ilmaan. Kirjan päähenkilöt Will ja Lyra ovat läsnä ja säälivät haurasta olentoa, mutta eivät edes tunnista tätä.


title: Maaginen kaukoputki

text: Rouva Coulter, Lyran äiti, on vienyt tyttärensä syrjäiseen luolaan oman maailmansa Himalajalla ja pitää häntä huumattuna unessa. Lyra uneksii olevansa autiomaassa, jonka hän myöhemmin oivaltaa kuolleiden maaksi, ja puhuvansa kuolleelle ystävälleen Rogerille luvaten auttaa tätä.


title: Maaginen kaukoputki

text: Cittágazzessa kaksi miespuolista enkeliä, rakastavaiset nimeltään Balthamos ja Baruch, kertovat Willille tulleensa hakemaan tämän, Salaperäisen veitsen kantajan, lordi Asrielin luokse. Will kieltäytyy lähtemästä ennen kuin Lyra on pelastettu, mihin enkelit suostuvat. Arkkienkeli Metatronin, Kaikkivaltiaan sijaishallitsijan, sotilas hyökkää ja Will leikkaa veitsellään ikkunan toiseen maailmaan paetakseen.